Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst) i članka 32. Statuta Grada Ivanić-Grada (Službeni glasnik, broj 07/09 i 02/13), Gradsko vijeće Grada Ivanić-Grada na svojoj 5. sjednici održanoj dana 18. listopada 2013. godine donijelo je sljedeću

**O D L U K U**

**o prihvaćanju Sporazuma o uspostavi cjelovitog sustava gospodarenja otpadom,**

**izgradnji i korištenju Županijskog centra za gospodarenje otpadom Zagrebačke županije**

I.

Gradsko vijeće Grada Ivanić-Grada razmatralo je prijedlog Sporazuma o uspostavi cjelovitog sustava gospodarenja otpadom, izgradnji i korištenju Županijskog centra za gospodarenje otpadom Zagrebačke županije kojim se utvrđuje zajednički interes Zagrebačke županije i jedinica lokalne samouprave u uspostavi cjelovitog sustava gospodarenje otpadom, što obuhvaća sve pripremne radnje te izgradnju i korištenje Županijskog centra za gospodarenje otpadom u Zagrebačkoj županiji i njemu pripadajućih pretovarnih stanica.

II.

Gradsko vijeće Grada Ivanić-Grada prihvaća Sporazum iz točke I. ove Odluke bezuvjetno, ukoliko lokacija budućeg Županijskog Centra za gospodarenje otpadom Zagrebačke županije ne bude na području Grada Ivanić-Grada.

Ukoliko lokacija budućeg Županijskog centra za gospodarenje otpadom Zagrebačke županije bude na području Grada Ivanić-Grada, Gradsko vijeće Grada Ivanić-Grada prihvaća Sporazum iz točke I. ove Odluke pod uvjetima kako slijedi:

1. tehnologija koja će biti primijenjena mora biti u skladu s općim načelima zaštite okoliša i to načelom predostrožnosti i načelom održivosti, tehničke izvedivosti i ekonomske održivosti i zaštite resursa, kao i na ukupne učinke na okoliš, ljudsko zdravlje, gospodarstvo i društvo,

imisije tvari i energije u zrak, vodu i tlo ne smiju biti štetne za ljudsko zdravlje i okoliš, te mora biti onemogućeno širenje neugodnih mirisa u zrak te štetnih tvari u podzemne vode i tlo,

1. Grad Ivanić-Grad i vlasnici nekretnina u zoni utjecaja budućeg ŽCGO Zagrebačke županije imaju pravo na naknadu u skladu s mjerilima i postupkom utvrđenim zakonom,
2. Grad Ivanić-Grad stječe pravo na udio u temeljnom kapitalu trgovačkog društva Gospodarenje otpadom Zagrebačke županije d.o.o. u trenutku određivanja lokacije budućeg ŽCGO Zagrebačke županije na području Grada Ivanić-Grada, a u skladu s posebnim ugovorom koji će se zaključiti sa Zagrebačkom županijom,
3. Gradonačelnik Grada Ivanić-Grada ne može bez odluke o davanju suglasnosti Gradskog vijeća Grada Ivanić-Grada zaključivati ugovore i druge pravne akte kojima će se uređivati međusobna prava i obveze sa Zagrebačkom županijom i jedinicama lokalne samouprave, a vezano na ŽCGO Zagrebačke županije,

te ovlašćuje Gradonačelnika Grada Ivanić-Grada na potpisivanje istog i poduzimanje svih daljnjih radnji potrebnih za provođenje odredaba Sporazuma.

III.

Ova Odluka stupa na snagu danom donošenja, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: 021-01/13-01/10 Predsjednik Gradskog vijeća:

URBROJ: 238/10-01/06-13-4

Ivanić-Grad, 18.10.2013. Željko Pongrac