**OBRAZLOŽENJE**

**UZ I IZMJENE PRORAČUNA GRADA IVANIĆ-GRADA**

**ZA 2015. godinu**

**RAZLOZI ZA I IZMJENE PRORAČUNA GRADA su:**

* Smanjenje rashoda Proračuna za 2015. godinu zbog manjka prihoda nad rashodima po Godišnjem obračunu Proračuna za 2014. godinu **4.946.236 kuna,**
* Usklađenje prihoda u skladu sa zakonskim propisima ili sklopljenim ugovorima donesenim u 2015 godini – Prihod od kamata na štednju, naknada za korištenje infrastrukture,
* Izvanredni prihodi - Ministarstvo gospodarstva za fasadu DV Žeravinec, Projekt ENCRO – EU projekt koji je završen u 2012. godini, ali je zadnja uplata pristigla početkom 2015. godine,
* Usklađenje pojedine vrste prihoda sa mogućnošću realnog ostvarenja za 2015. godinu, - prihod poreza iz nesamostalnog rada, prodaja zemljišta.

**PRIHODI**

**Porezi od nesamostalnog rada**

Povećava se prihod od poreza od nesamostalnog rada, jer uplate u 2015. godini pokazuju više prihoda od planiranih iznosa.

Uvodi se novi prihod – prihod od poreza na kamate na štednju u iznosu od 25.000,00 kuna.

**Kapitalne potpore**

* Smanjenje kapitalnih potpora EU fondova budući da neki projekti aplicirani za financiranje iz EU fondova su odbijeni
* Dobivena su sredstva iz Ministarstva gospodarstva za financiranje krova i fasade na DV Žeravinec
* razrađeni su prihodi od kapitalnih potpora za projekte prijavljeni na natječaje Zagrebačke županije.

**Prihodi od zakupa**

* povećava se naknada za osnivanje prava služnosti na javnim površinama u iznosu 622.436 kuna, temeljem sklopljenog ugovora sa Hrvatskim Telekomom d.d. i to za 2014. i 2015. godinu

**Ostalo**

Povećava se prihod od naknade za legalizaciju u iznosu 300.000 kuna. Projekt ENCRO – EU projekt koji je završen u 2012. godini, ali je zadnja uplata pristigla početkom 2015. godine

**Prihod od prodaje zemljišta**

Smanjen je prihod od prodaje građevinskog zemljišta za 1.300.000 kuna, a povećan prihod od prodaje državnog poljoprivrednog zemljišta 300.000 kuna.

**RASHODI**

**Razdjel 1.**

**Javna uprava i administracija – gradska uprava**

Uvedena je stavka - rashodi na ime službenog glasnika, službene literature i stručnih knjiga, 60.000,00 kuna, te je uvećana stavka sitan inventar i autogume, odnosno intelektualne i osobne usluge

**Predstavnička i izvršna tijela**

Smanjuju se sredstva za naknade članovima predstavničkih tijela za 48.000 kuna, a povećavaju sredstva za rad Savjeta mladih za 10.000 kuna.

**Obrazovanje**

Povećavaju se sredstava za sufinanciranje privatnih dječjih vrtića.

Povećavaju za srednjoškolsko obrazovanje.

Uvodi se nova stavka Veleučilište u Zagrebu - elaborat osnivanja.

**Sport**

Uvodi se nova stavka Sportske manifestacije mladih 25.000 kuna.

**Vjerske zajednice**

Povećavaju se sredstva za kapitalne pomoći vjerskim zajednicama za 30.000 kuna, i uvodi se nova stavka tekuće pomoći vjerskim zajednicama za 20.000 kuna.

**Civilno društvo**

Povećavaju se sredstva za udruge – sredstva rezerve koja se isplaćuju po odluci gradonačelnika za 38.000 kuna.

**Zdravstvo i socijalna zaštita**

Smanjuju se sredstva za nabavu udžbenika osnovnih škola za 35.000 kuna, a povećavaju sredstva za rad logopeda 35.000 kuna.

Uvodi se nova stavka sufinanciranje klizališta 35.000 kuna.

**Turizam**

Smanjuju se sredstva za održavanje manifestacije Dani Ivana Šveara za 30.000 kuna.

Uvodi se nova stavka Gradske manifestacije za državne praznike 20.000 kuna.

**Dječji vrtić**

* odvajanje toplane u DV Žeravinec 300.000,00 kuna

**Pučko otvoreno učilište**

Povećavaju se sredstva za uređenje potkrovlja za 300.000 kuna uz sufinanciranje Ministarstva kulture.

**Razdjel 2.**

**Javna uprava i administracija**

Uvodi se nova stavka povrati poreza, doprinosa i potpora dobivenih iz prethodnih godina 600.000 kuna, a odnosi se na povrate neiskorištenih sredstava za izgradnju poduzetničke zone 6 Ministarstvu gospodarstva, budući da je za izgradnju zone utrošeno manje sredstava od planiranih, povrat sredstava Agenciji za promet nekretninama zbog odustanka od izgradnje nove zgrade POSa, te ostali povrati komunalnog doprinosa u slučaju odustanka od gradnje.

**Subvencioniranje projekata energetske učinkovitosti**

* sufinancirati će se projekti energetske učinkovitosti zajedno sa Fondom za zaštitu okoliša, Zagrebačkom županijom i Ministarstvima i to:
* fasada zgrade u Moslavačkoj ulici 13
* stolarija u zgradi u Moslavačkoj ulici 13
* krov i fasada Dječjeg vrtića Žeravinec
* uvođenje sustava javnih bicikala
* projekti energetske učinkovitosti građana

**Održavanje komunalne infrastrukture**

* Smanjuju se sredstva za održavanje zelenih površina 200.000 kuna, te uređenje poučnih staza Žutica i Marča i asfaltiranje tucaničkih cesta 100.000 kuna.

**Novo groblje**

* smanjuju se sredstva za uređenje groblja ,
* smanjuju se sredstva za otkup zemljišta od Ivakopa.

**Prostorno uređenje**

* smanjuju se sredstva Prometnu studiju grada, Plan urbane mobilnosti, prostorno planiranje

**Izgradnja komunalne infrastrukture**

* **Smanjuju s**e sredstva za: sufinanciranje projekata županijskih cesta , proširenje mreže javne rasvjete, Zelenjak uređenje tribine i igralište, Nogostup Posavski Bregi – Dubrovčak Lijevi, projektiranje komunalne infrastrukture do podvožnjaka Hercegovačka – Gregorkova, zgradu Crvenog Križa
* **Povećavaju** se sredstva za: projekti za obnovu mostova u Ivanić-Gradu, parkiralište i cesta pored Kraša u zoni UPU 3, izgradnja parkirališta u Ivanić-Gradu – Školska ulica,
* **Nove stavke**: rekonstrukcija Trga V. Nazora i revitalizacija povijesne jezgre, izgradnja spomen obilježja R. Perešinu