REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/15-01/1

URBROJ:238/10-02/13-15-13

Ivanić-Grad, 18. svibnja 2015.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o poticanju poduzetničkih aktivnosti**

**u Poduzetničkoj zoni Ivanić-Grad Sjever – Zoni 6**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**O D L U K U**

**o poticanju poduzetničkih aktivnosti**

**u Poduzetničkoj zoni Ivanić-Grad Sjever – Zoni 6**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Milivoj Maršić, pročelnik Upravnog odjela za financije, gospodarstvo, komunalno gospodarstvo i prostorno planiranje

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj \_\_\_\_ sjednici održanoj dana \_\_\_\_\_\_\_\_\_\_\_\_\_ 2015. godine donijelo je sljedeću

**O D L U K U**

**o poticanju poduzetničkih aktivnosti**

**u Poduzetničkoj zoni Ivanić-Grad Sjever – Zoni 6**

**Članak 1.**

Ovom Odlukom propisuju se ciljevi, način i uvjeti poticanja poduzetničkih aktivnosti, osobito izvozne djelatnosti, u Poduzetničkoj zoni Ivanić-Grad Sjever – Zoni 6.

Poduzetnička zona Ivanić-Grad Sjever – Zona 6 utvrđuje se prioritetnom poduzetničkom zonom na području Grada Ivanić-Grad.

**Članak 2.**

Ciljevi donošenja ove Odluke su slijedeći:

* Privlačenje investitora na područje Grada Ivanić-Grada,
* Stvaranje novih radnih mjesta,
* Stvaranje dodatne vrijednosti,
* Podizanje konkurentnosti malog i srednjeg poduzetništva
* Poticanje izvoznih aktivnosti domaćih tvrtki povećanje prihoda od izvoza.

**Članak 3.**

Grad Ivanić-Grad će, u svrhu ostvarenja ciljeva iz prethodnog članka, investitorima koji poslovne objekte grade u Poduzetničkoj zoni Ivanić-Grad Sjever – Zoni 6 osigurati električnu energiju i to u visini **0,0026 kW/m2**.

**Članak 4.**

U cilju povećanja izvozne djelatnosti i povećanju prihoda s osnove izvoza, Grad Ivanić-Grad će investitorima koji su orijentirani na strana tržišta osigurati električnu energiju u visini **0,0052 kW/m2** pod uvjetom da su u prethodnoj godini s osnove izvoza ostvarili najmanje 300.000,00 kuna prihoda, a o čemu će dostaviti vjerodostojne dokumente.

**Članak 5.**

Članak 3. i članak 4. ove Odluke međusobno se ne mogu kumulirati.

**Članak 6.**

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednika Gradskog vijeća:

URBROJ:

Ivanić-Grad, 2015. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o poticanju poduzetničkih aktivnosti u Poduzetničkoj zoni Ivanić-Grad Sjever – Zoni 6 |
| **PRAVNI TEMELJ:** | Temeljem članka 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalno gospodarstvo i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Gradsko Vijeće Grada Ivanić-Grada donijelo Odluku o raspisivanju javnog natječaja za prodaju zemljišta u Poduzetničkoj zoni Ivanić-Grad Sjever – Zoni 6 radi izgradnje gospodarskih objekata.

Sukladno navedenoj Odluci predmet natječaja je prodaja zemljišta u Poduzetničkoj zoni Ivanić-Grad Sjever – Zoni 6, koja je locirana oko 1,5 km od izlaza Ivanić-Grad na autocestu A3 (Zagreb-Lipovec), sa sjeverozapadne strane omeđena je državnom cestom D43, i s južne strane omeđena je željezničkom prugom Zagreb-Tovarnik (koridor X).

Djelatnosti koje se mogu obavljati u Poduzetničkoj zoni

Ivanić-Grad Sjever – Zoni 6 su sljedeće:

- K2 (pretežito trgovačka),

- K3 (komunalno-servisna),

- I1 (proizvodna – pretežito industrijska),

- I2 (proizvodna – pretežito zanatska).

Natječaj za prodaju zemljišta u navedenoj zoni otvoren je do popunjenja.

Slijedom ranije navedenoga, a u svrhu poticanja poduzetničkih aktivnosti u Poduzetničkoj zoni Ivanić-Grad Sjever – Zoni 6 te u cilju povećanja izvozne djelatnosti i povećanju prihoda s osnove izvoza, predlaže se Gradskom Vijeću Grada Ivanić-Grada da usvoji Odluku kojom će investitorima koji su orijentirani na strana tržišta osigurati električnu energiju u visini 0,0052 kW/m2 pod uvjetom da su u prethodnoj godini s osnove izvoza ostvarili najmanje 300.000,00 kuna prihoda, a o čemu će dostaviti vjerodostojne dokumente.

Predlaže se Gradskom vijeću Grada Ivanić-Grada da usvoji ovu Odluku.