REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/15-01/1

URBROJ:238/10-02/13-15-9

Ivanić-Grad, 18. svibnja 2015.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o komunalnom redu**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o komunalnom redu**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Milivoj Maršić, pročelnik Upravnog odjela za financije, gospodarstvo, komunalno gospodarstvo i prostorno planiranje

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 16. Zakona o komunalnom gospodarstvu ("Narodne novine" br. 36/95., 109/95., 21/96., 70/97., 128/99., 57/00., 129/00., 59/01., 26/03.- pročišćeni tekst, 82/04., 110/04., 178/04., 38/09.,79/09.,153/09., 49/11., 84/11., 90/11.,144/12., 94/13., 153/13 i 147/14 ) i članka 35. Statuta Grada Ivanić-Grada (Službeni glasnik Grada Ivanić-Grada broj 02/14) Gradsko vijeće Grada Ivanić-Grada na svojoj sjednici održanoj dana donijelo je sljedeću

**O D L U K U**

**o komunalnom redu**

**I. OPĆE ODREDBE**

**Članak 1.**

Ovom odlukom propisuju se komunalni red na području Grada Ivanić-Grada, provedbene mjere i kazne za prekršitelje.

Komunalni red propisan ovom odlukom obvezuje sve pravne i fizičke osobe, ako zakonom i drugim propisima nije drugačije određeno.

**Članak 2.**

Pod komunalnim redom u smislu ove Odluke podrazumijeva se:

-     uređenje naselja

- održavanje čistoće i čuvanje javnih površina

-      korištenje javnih površina

-      javna usluga prikupljanja miješanog komunalnog otpada, biorazgradivog komunalnog otpada i odvojeno prikupljanje otpada

-      uklanjanje snijega i leda

-      uklanjanje protupravno postavljenih predmeta

- uklanjanje odbačenog otpada

- sanitarno-komunalne mjere

- nadzor na provođenjem Odluke i kazne za prekršitelje

**Članak 3.**

Mjerama za provođenje komunalnog reda smatraju se mjere propisane zakonom, ovom Odlukom i drugim propisima kojima je cilj uspostavljanje što cjelovitijeg komunalnog reda.

Komunalni red provodi odnosno nadzire provođenje za djelatnosti povjerene pravnim ili fizičkim osobama Upravni za financije, gospodarstvo, komunalne djelatnosti i prostorno planiranje Grada Ivanić-grada (u daljnjem tekstu: Upravni odjel).

**Članak 4.**

Javne površine, komunalni objekti i uređaji posredno ili neposredno u upotrebi su pravnih osoba i građana Grada Ivanić-grada, služe njihovom boljem djelovanju i životu.

**Članak 5.**

Komunalni objekti i uređaji te obavljanje pojedinih djelatnosti povjeravaju se pravnim i fizičkim osobama na jedan od načina propisanih Zakonom o komunalnom gospodarstvu, Zakonom o održivom gospodarenju otpadom i Odlukom o komunalnim djelatnostima.

**Članak 6.**

Programom zaštite okoliša utvrđuju se mjere za zaštitu okoliša i mjere za postupanje s otpadom.

Programom održavanja komunalne infrastrukture određuje se godišnji opseg radova na održavanju uređenog građevinskog zemljišta.

Programe iz stavka 1. i 2. ovog članka donosi Gradsko vijeće .

**Članak 7.**

Pojedini pojmovi u smislu ove odluke imaju sljedeće značenje:

1. **javne površine** su površine u općoj uporabi, a prema namjeni razlikuju se:

- **javnoprometne površine** su nerazvrstane ceste (trgovi, mostovi, podvožnjaci, nadvožnjaci, pothodnici, nathodnici, pješački prolazi, pješačke zone, pješačke staze, tuneli, parkirališta, javne garaže, nogostupi, biciklističke staze, stajališta javnoga prometa, javna stubišta i slične površine);

**- javne zelene površine** su površine s vegetacijom (travnjaci, staze, zemljišni pojas uz javnoprometne površine na kojem je zasađeno zelenilo, zeleni otoci, kazete, zelene površine uz objekte javne namjene, te odmorišta i staze koje su sastavni dijelovi zelenih površina) kojih je korištenje namijenjeno svima i na kojima se osim biljnog materijala može nalaziti dječja igrališta, fontane, vodoskoci, javna rasvjeta, zidići te ostali sadržaj;

- **ostale površine** (površine uz sportske objekte, rekreacijske objekte i slično, objekte koji su namijenjeni za javne priredbe, otvorene tržnice, groblja, sajmišta, kolodvore i slične prostore);

2. **pokretna naprava** je lako prenosivi objekt koji služi za prodaju raznih artikala ili obavljanje određenih usluga, prezentiranje prodajnog asortimana ispred zanatskih i drugih poslovnih objekata, organiziranje zabave i manifestacija za vrijeme blagdana i spomendana, obljetnica, sportskih događanja, promidžbe i drugih manifestacija, informativni ormarići za besplatnu opskrbu građana novinama, štandovi, automati i naprave za prodaju pića, napitaka i sladoleda, konditorskih i snack proizvoda, hladnjaci za sladoled, bankomati, naprave za pokretnu prodaju, peći, automati i drugi objekti za pečenje plodina, automobili kao nagradni zgodici, objekti za promidžbene ili druge namjene, otvorene terase (stolovi, stolice, cvjetne vaze, suncobrani, pokretne ograde, podesti), samostojeće montažno-demontažne nadstrešnice i druga oprema postavljena na javnoj površini za potrebe ugostiteljskih objekata u svrhu organiziranja otvorenih terasa ispred ugostiteljskih objekata, cirkuski šatori, lunaparkovi, zabavne radnje, čuvarske kućice i slično;

3. **kiosk** je tipski objekt lagane konstrukcije koji se može u cijelosti ili u dijelovima prenositi i postavljati pojedinačno ili u grupi, a služi za obavljanje gospodarske, humanitarne i druge djelatnosti;

4. **komunalni objekti, uređaji i drugi objekti** u općoj uporabi su javna rasvjeta, obavijesna ploča, ormarić, pano s planom naselja, odnosno s oznakom kulturnih dobara, zaštićenih dijelova prirode ili s oznakom turističkih i sličnih objekata, nadstrešnica na stajalištu javnog prometa, javni sat, javni zahod, javni zdenac, vodoskok, fontana, koso dizalo - lift, javna telefonska govornica, samostojeći telekomunikacijski razvodni ormarići,poštanski sandučić, spomenik, skulptura i spomen-ploča;

5. **ploča s tvrtkom ili nazivom** je ploča s tvrtkom pravne osobe ili imenom fizičke osobe obrtnika, odnosno nazivom obrta i drugo;

6. **zaštitne naprave** su tende, roloi, zaštitne rešetke, kamere, alarmni uređaji i slični predmeti koji se postavljaju na pročelja zgrada;

7. **plakati** su oglasi i slične objave reklamno-promidžbenog ili informativnog sadržaja;

8. **reklame** su reklamne zastave, reklamna platna (na građevinskim skelama, ogradama i građevinama u rekonstrukciji, gradnji ili radovima održavanja), transparenti, reklamni ormarići, oslikane reklamne poruke (na zidovima građevina, ogradama, tendama, prometnicama i slično), reklamni natpisi i drugi predmeti koji služe reklamiranju, osim reklamnih panoa;

9. **reklamni panoi** su reklamni stupovi (totemi i slično), putokazni panoi, pokretni reklamni panoi, osvijetljene reklamne vitrine (city light), reklamne ploče na građevinama u kojima se ne nalazi poslovni prostor djelatnost ili proizvod kojeg se oglašava, reklamni panoi na stupovima javne rasvjete, veliki reklamni panoi - samostojeći ili na objektima, reklamni uređaji, konstrukcije i slično;

10. **vanjski dijelovi zgrade** su pročelja, izlozi, balkoni, terase, ulazna i garažna vrata, prozori, žljebovi, krovovi, dimnjaci, klime, antene i drugo;

11. **privremene građevine** su montažni objekti i drugi objekti koji se postavljaju za potrebe sajmova i javnih manifestaciji i prigodnog uređenja naselja;

12. **parkovna oprema** postavlja se na javne zelene površine, a namijenjena je igri djece ili rekreaciji građana (ljuljačke, tobogani, klupe, parkovna ogradica, stupići i slično).

U slučaju spora da li se neka površina u smislu ove Odluke smatra javnom površinom, odluku donosi Gradonačelnik Grada Ivanić-Grada.

**II. UREĐENJE NASELJA**

**Članak 8.**

Naselja na području Grada Ivanić-Grada moraju biti uređena.

Uređenje naselja podrazumijeva:

1. uređenje i održavanje vanjskih dijelova zgrada, izloga i reklama na njima, okućnica, ograda, predvrtova i drugih sličnih površina

2.  postavljanje opreme za reklamiranje i oglašavanje, spomenika i slično, javne rasvjete, komunalnih objekata, opreme i uređaja, kioska, pokretnih naprava i terasa za pružanje ugostiteljskih usluga

3. uređenje i održavanjetržnica, kolodvora i drugih stajališta, komunalnih pristaništa**,** parkirališta i javnih garaža, javnih zelenih, rekreacijskih i športskih površina, dječjih igrališta

4. uređenje i održavanje groblja

5. prigodno uređenje naselja i sl.

**Članak 9.**

Javne površine u naselju moraju biti imenovane i označene natpisnim pločama.

Natpisna ploča mora imati službeno određeno ime ulice, trga, odnosno druge javne površine.

Odluku o nazivima ulica i trgova donosi Gradsko vijeće.

**Članak 10.**

Natpisne ploče moraju biti postavljene na svakom ulazu u ulicu odnosno trg, kao i na svakom križanju.

Natpisne ploče moraju biti plave boje, a natpisi na njima bijele boje.

Natpisne ploče pričvršćuju se na prvoj zgradi s obje strane ulice ili trga, a ako takve zgrade nema, natpisne ploče pričvršćuju se na posebne stupove.

**Članak 11.**

Natpisne ploče na javne površine nabavlja Grad Ivanić Grad, a postavlja i održava fizička ili pravna osoba kojoj isto Grad povjeri.

**Članak 12.**

Svaka zgrada mora biti obilježena kućnim brojem. Kućni broj mora biti postavljen sa ulične strane zgrade, a nabavlja ga vlasnik zgrade.

1. **Uređenje i održavanje vanjskih dijelova zgrada, okućnica, ograda, vrtova, i drugih sličnih površina**

**Članak 13.**

Vanjski dijelovi zgrada (fasade, balkoni, terase, ulazna vrata, prozori, podrumski otvori, žljebovi i dru­gi vanjski uređaji) moraju biti uredni i čisti, a ošte­ćenja se moraju popraviti.

Zgrade koje svojim izgledom uslijed oštećenja ili dotrajalosti fasade ili drugih vanjskih dijelova nagr­đuju opći izgled ulice i okoline, moraju se urediti od­nosno popraviti u toku godine u kojoj je ta okolnost utvrđena, a najkasnije u idućoj godini.

Prilikom uređivanja fasade zgrade potrebno je urediti cijelu fasadu, odnosno dio koji mora biti us­klađen sa cjelinom.

Zabranjeno je uništavati pročelja zgrade, te po njima ispisivati poruke, obavijesti, crtati, šarati i na drugi ih način prljati i nagrđivati.

Na prozorima, balkonima, ogradama i drugim dijelovima zgrade neposredno okrenutim prema ulici ili trgu, zabranjeno je vješati ili izlagati rublje, posteljinu, tepihe i druge predmete. Na njima se u pravilu drži cvijeće i ukrasno bilje.

**Članak 14.**

Vlasnik odnosno korisnik zgrade dužan je odmah otkloniti oštećenja vanjskih dijelova zgrade (pročelje ili pokrov postojeće zgrade) koji nisu nosiva konstrukcija, a zbog kojih postoji opasnost za život, zdravlje ili imovinu ljudi, sukladno posebnim propisima o gradnji i građevinskoj inspekciji.

**Članak 15.**

Napuštene, devastirane i ruševne zgrade ili građevine vlasnici su dužni ukloniti, a ako su uz javnu površinu ograditi odgovarajućom zaštitnom ogradom.

Kada napuštene, devastirane i ruševne zgrade ili građevine koje svojim stanjem i izgledom predstavljaju izričitu opasnost po život i zdravlje ljudi, njihovi vlasnici ne uklone ili na odgovarajući način ne ograde, upravno tijelo nadležno za komunalni sustav će istima naložiti žurno uklanjanje u roku od najduže 15 dana, a građevinsku inspekciju obavijestiti o postupanju.

Ukoliko napuštenu, devastiranu i ruševnu zgradu ili građevinu vlasnik ne ukloni po nalogu iz stavka 2. ovog članka, komunalni redar može odlučiti da se napuštena, devastirana i ruševna zgrada ili građevina, koja svojim stanjem i izgledom predstavlja izričitu opasnost po život i zdravlje ljudi, ukloni putem treće strane, a na teret vlasnika zgrade ili građevine.

**Članak 16.**

Ograde uz javne prometne površine moraju biti iz­građene iz materijala i na način koji odgovara okol­nom izgledu naselja, agdje je to moguće od ukras­ne živice, te ne smiju biti izvedene od bodljikave ži­ce, šiljaka i slično.

Pravne i fizičke osobe dužne su ograde uz javne površine što ih koriste držati urednima.

**Članak 17.**

Dvorišta, vrtove, voćnjake, zelene površine i drugo zemlji­šte oko zgrade, kao i neizgrađeno zemljište uz javnu površinu mora vlasnik zemljišta ili korisnik uredno održavati.

Vlasnik odnosno korisnik zemljišta dužan je redovito uništavati i iskorijeniti korove prije njihove cvatnje.

Drveće i živice uz javno-prometne površine mora­ju se održavati tako da ne zaklanjaju preglednost i prometne znakove ili rastom ugrožava okolne objekte ili sigurnost prometa.

Korov, granje i sl. nakon čišćenja - održavanja, vlasnik odnosno korisnik zemljišta dužan je zbrinuti u skladu s gradskom Odlukom o uvjetima i načinu spaljivanja poljoprivrednog i drugog gorivog otpada biljnog porijekla na otvorenom prostoru.

Vlasniku ili korisniku površina iz stav­ka 1., 2.,3 i 4 koji ne izvrši obavezu održavanja tih površina, nadležni Upravni odjel može svojim rješenjem narediti uređe­nje neuređenih površina, a nakon isteka roka dati ih urediti na trošak vlasnika nekretnine, prema važećem cjeniku trgovačkog društva koje obavlja poslove uređenja javnih površina Grada.

1. **Nazivi, izlozi, reklamni panoi, zaštitne naprave i plakati**

**Članak 18.**

Na području Grada Ivanić Grada na javnim površinama mogu se postav­ljati reklame, reklamne konstrukcije, reklamne ploče i jarboli za zastave, transparenti i drugi prigodni nat­pisi.

Za postavljanje istih potrebno je odobrenje nadležnog Upravnog odjela Grada Ivanić-Grada, a u skladu s Odlukom o raspolaganju nekretninama u vlasništvu Grada Ivanić-Grada (Službeni glasnik 06/13)

**Članak 19.**

Izlozi, izložbeni ormarići, te ostali slični objekti ko­ji služe izlaganju robe (dalje u tekstu: izlozi), a na­laze se na mjestu s pogledom na javnu površinu, mo­raju biti izrađeni od kvalitetnog materijala i obrađe­ni na način koji odgovara suvremenoj tehničkoj ob­radi i u skladu s izgledom zgrade i okoline.

Predmeti u izlozima moraju biti izloženi uredno i čisto.

**Članak 20.**

Osvjetljivanje izloga i poslovnog prostora mora biti izvedeno tako da izvori svjetlosti u pravilu budu zaklonjeni, te da zrake svjetlosti ne udaraju direktno na prometnu površinu.

Stakla na izlozima i ormarićima moraju se redo­vito čistiti.

**Članak 21.**

Plakati, oglasi i slične obavijesti mogu se postav­ljati samo na oglasnim pločama, oglasnim stupovima i oglasnim ormarićima.

**Članak 22.**

Zabranjeno je lijepljenje i postavljanje plakata na drveće, pročelja zgrada, ograde, plinske podstanice, trafostanice, energetske ormariće i druga mjesta koja nisu za to namijenjena.

**Članak 23.**

Iznimno, za određene manifestacije, nadležni Upravni odjel može odobriti isticanje plakata i na drugim mjestima.

Prilikom izbornih promidžbi, politička stranka ili pojedinci koji namjeravaju postaviti svoje plakate, dužni su nadležnom Upravnom odjelu podnijeti svoje zahtjeve za postavljanje plakata , radi izdavanja odobrenja. U zahtjevu se navode lokacije postave plakata.

Prestankom izborne promidžbe političke stranke i pojedinci dužni su svoje plakate ukloniti u roku od 7 dana. Ukoliko to ne učine, uklanjanje plakata izvršiti će se na njihov teret.

Plakati moraju biti uredni, a svi oštećeni se moraju ukloniti. Uredno istaknute plakate nije dozvoljeno prljati, oštećivati ili uništavati.

Uklanjanje plakata i čišćenje mjesta na kojima ne smiju biti istaknuti izvršit će se na teret oglašivača.

**Članak 24.**

Svjetleće natpisne ploče i reklame moraju biti uključene najmanje za trajanja radnog vremena, a izlozi osvijetljeni u pravilu tijekom cijele noći, osim u slučajevima štednje električne energije ili potrebe zamračivanja.

Svaki kvar na svjetlećem natpisu ili reklami mo­ra se odstraniti najkasnije u roku 8 dana.

Neispravne svjetleće ploče odnosno reklame, kao i one koje se ne mogu popraviti dužan je korisnik odmah ukloniti.

**Članak 25.**

Vlasnik natpisne ploče dužan je natpisnuploču ukloniti u roku od 15 dana od prestanka obavljanja djelatnosti odnosno preseljenja iz zgrade u kojoj je obavljao djelatnost.

1. **Javna rasvjeta**

**Članak 26.**

Javne prometne površine, pješačke i njima slične površine na javnim zelenim površinama i ostalim javnim površinama moraju biti opremljene sustavom javne rasvjete.

Javna rasvjeta mora biti izvedena u skladu sa suvremenom svjetlosnom tehnikom uvažavajući načelo energetske učinkovitosti, te mora biti funkcionalna i estetski oblikovana.

Pri postavljanju javne rasvjete mora se voditi računa o urbanističkoj vrijednosti i značenju te izgledu pojedinih dijelova naselja, pojedinih javnih površina i njihovoj namjeni, kao i potrebama prometa i građana.

Redovito održavanje opreme i uređaja javne rasvjete u stanju funkcionalne sposobnosti i ispravnosti (pranje, ličenje, mijenjanje dotrajalih i oštećenih dijelova, žarulja i slično,) dužan je osigurati Komunalni centar Ivanić-Grad d.o.o., sukladno Odluci o komunalnim djelatnostima ( Službeni glasnik Grada Ivanić-Grada 9/2013).

Zabranjeno je oštećivanje i uništavanje rasvjetnih stupova i rasvjetnih tijela.

Na rasvjetne stupove nije dopušteno postavljanje oglasa, obavijesti, reklama i slično osim iznimno po odobrenju nadležnog Upravnog odjela.

1. **Komunalni objekti i uređaji, te komunalnourbana oprema u općoj upotrebi**

**Članak 27.**

Pod komunalno-urbanom opremom i uređajima u smislu ove Odluke smatra se sva pokretna i nepokretna oprema i uređaji koji služe svim građanima odnosno boljem funkcioniranju grada i naselja kao urbanih cjelina.

Pod komunalno-urbanom opremom smatraju se naročito: orijentacijski planovi, oglasni stupovi, oglasne ploče i konstrukcije, klupe, posude za cvijeće i zelenilo, jarboli i držači zastava, stupovi i nosači rasvjetnih tijela, košarice za otpatke, pepeljare, prometne zapreke, nadstrešnice na stajalištima javnog prometa, klupe, stalci za bicikle, posude za odlaganje komunalnog otpada i druga komunalna i urbana oprema i uređaji koji služe općoj uporabi.

Na javnim površinama mogu se postavljati i javni satovi, javne telefonske govornice, poštanski sandučići, kao urbana oprema u vlasništvu pravnih ili fizičkih osoba.

Pod komunalnim objektima u općoj upotrebi podrazumijevaju se javni zahodi.

Urbanom opremom smatraju se i fontane, vodoskoci, slavine za pitku vodu i dr.

**Članak 28.**

Komunalni objekti, komunalna i urbana oprema i uređaji, na području Grada Ivanić-Grad, postavljaju se na mjestima koje određuje nadležni Upravni odjel grada Ivanić-Grada.

**Članak 29.**

Komunalne objekte, komunalnu i urbanu opremu i uređaje na javnim površinama u pravilu postavlja Grad Ivanić-Grad i njegovo su vlasništvo.

Komunalne objekte, komunalnu, kao i urbanu opremu i uređaje, na javnim površinama, iznimno, mogu postavljati fizičke i pravne osobe, temeljem rješenja koje izdaje nadležni Upravni odje iz prethodnog članka.

Komunalni objekti, komunalna, kao i urbana oprema i uređaji, postavljaju se u broju i vrsti koji garantiraju zadovoljavanje općih potreba građana na mjestima na kojim se građani okupljaju i zadržavaju i to na način da ne ometaju promet vozila i pješaka.

Objekti, oprema i uređaji iz prethodnog stavka moraju biti funkcionalni i estetski oblikovani te se prilikom izbora njihova izgleda i tipa mora voditi računa o urbanističkoj cjelini i izgledu pojedinog dijela naselja i namjeni javne površine kao i potrebama osoba sa invaliditetom i smanjenom pokretljivosti.

**Članak 30.**

Komunalni objekti, komunalna, kao i urbana oprema i uređaji, moraju se stalno održavati u ispravnom, čistom i funkcionalnom stanju, a oštećeni i neispravni moraju se odmah popraviti, ukloniti ili zamijeniti ispravnima.

Obvezu iz prethodnog stavka ima fizička ili pravna osoba koja ih je postavila, a za Grad Ivanić-Grad, dužan je osigurati Komunalni centar Ivanić-Grad d.o.o., sukladno Odluci o komunalnim djelatnostima ( Službeni glasnik Grada Ivanić-Grada 9/2013).

**Članak 31.**

Komunalne objekte, komunalnu i urbanu opremu i uređaje namijenjene općoj uporabi, zabranjeno je oštećivati, premještati ili koristiti protivno njihovoj namjeni, lijepiti plakate i druge objave, po njima šarati, nagrđivati grafitima, crtati ili ih na drugi način uništavati.

**Članak 32.**

Protupožarni hidranti moraju se održavati u ispravnom stanju, a održava ih pravna ili fizička osoba koja obavlja djelatnost vodoopskrbe i odvodnje.

Zabranjeno je onemogućavanje pristupa protupožarnim hidrantima, oštećivanje, neovlašteno ili nenamjensko korištenje hidranata.

Zabranjeno je oštećivanje, skidanje ili prekrivanje natpisnih ploča za oznaku hidranta sa fasada zgrada ili građevina.

Na trgovima, većim križanjima i drugim prometnim mjestima mogu se postaviti javni satovi.

Za održavanje javnih satova u ispravnom stanju odgovorni su vlasnici. Sva oštećenja i kvarovi mora­ju biti otklonjeni u najkraćem roku.

**Članak 33.**

Javne telefonske govornice i poštanski sandučići postavljaju nadležna trgovačka društva, a u skladu s odobrenjem koje izdaje nadležni Upravni odjel.

**Članak 34.**

Nadležna trgovačka društva iz članka 33. ove Odluke koja su postavila javne telefonske govornice i poštan­ske sandučiće dužna su ih održavati u ispravnom stanju, te kvaro­ve otklanjati u najkraćem mogućem roku.

**Članak 35.**

Javni zahodi izgrađuju se na javnim površinama gdje je velik promet građana, odnosno gdje se gra­đani okupljaju ili zadržavaju, kao na tržnicama, autobusnim i željezničkim kolodvorima.

Javni nužnici moraju biti opremljeni odgovaraju­ćom sanitarnom opremom, a vlasnik ih mora održa­vati u urednom i ispravnom stanju.

1. **Tržnice, kolodvori, parkirališta, javne rekreacijske i športske površine i prodaja roba izvan prodavaonica**

**Članak 36.**

**5.1**.**Tržnice**

Pravna osoba koja obavlja komunalnu djelatnost tržnice, dužna je osigurati pravilno korištenje tržnog prostora, ispravnost i čistoću opreme i uređaja na njemu, a prostor tržnice mora biti čist, uredan i ispunjavati tehničke i higijenske uvjete.

**Članak 37.**

Pravna osoba koja obavlja komunalnu djelatnost tržnice donosi tržni red.

Tržnim redom se određuje radno vrijeme tržnice, raspored i namjena prostora za prodaju, vrijeme i način dostave robe na tržnicu, vrijeme čišćenja i odvoženja otpada, te ostali uvjeti.

Tržni red mora biti istaknut na vidnom mjestu na prostoru tržnice.

**Članak 38.**

Pravna osoba koja obavlja komunalnu djelatnost tržnice dužna je po završetku radnog vremena osigurati uklanjanje sve robe izložene za prodaju, a prostor tržnice očistiti, oprati i urediti.

Ako se prostor tržnice koristi za druge namjene, izvan radnog vremena tržnice, prostor se po završetku radnog vremena mora osloboditi od sve opreme i uređaja.

**Članak 39.**

Zabranjeno je izlaganje ili prodaja robe, rabljenih stvari, poljoprivrednih, prehrambenih i drugih proizvoda izvan prostora tržnica, bez odobrenja pravne osobe koja obavlja komunalnu djelatnost tržnice.

**Članak 40.**

**5.2.Kolodvori i parkirališta**

Kolodvorske zgrade, otvorene čekaonice, sanitarni uređaji i predprostori ispred kolodvora, te čekaonice putničkog i teretnog željezničkog, autobusnog i drugog prometa, moraju biti uredne, ispravne i ispunjavati tehničke i higijenske uvjete.

Postaje autobusnog prometa na području Grada i naselja moraju biti u pravilu natkrivene i opremljene klupama, te održavane u urednom i ispravnom stanju, a oštećenja tih prostora moraju se u što kraćem roku otkloniti.

Pravna ili fizička osoba kojoj je Grad povjerio postavljanje i održavanje nadstrešnica, dužna ih je redovito održavati.

Klupe i drugi predmeti, te nasadi koji se nalaze na peronima i pred zgradama kolodvora, odnosno u otvorenim čekaonicama moraju biti čisti, uredni i ispravni i nije dozvoljeno njihovo oštećivanje.

Objekte, opremu i uređaje iz ovog članka održava vlasnik ili korisnik objekata, opreme i uređaja.

Na području Grada Ivanić-grada po potrebi mogu se odrediti i druga stajališta: kamionski terminali, stajališta-terminali za polazak ili parkiranje van linijskih i turističkih autobusa, polazišta autoškola, i sl.

Lokacije, način uređenja, korištenja i održavanja istih, propisuje gradonačelnik.

Na području Grada Ivanić-Grada zabranjeno je parkiranje autobusa na mjestima koja nisu posebno označena za tu namjenu, osim kada nadležni Upravni odjel donese rješenje kojim se navedeno regulira.

**Članak 41.**

Javna parkirališta moraju se održavati čistima i urednima.

Na javnim parkiralištima mora se održavati red, a vozila se moraju parkirati unutar označenog parkirnog mjesta.

Javna parkirališta održava pravna ili fizička osoba kojoj je to povjereno ugovorom.

Na javnim parkiralištima zabranjeno je ostavljati teretna i priključna vozila, autobuse, radne i poljoprivredne strojeve.

Na javnim parkiralištima zabranjeno je trgovanje, pretovar robe i dr. što nije u skladu s namjenom bez odobrenja Upravnog odjela.

**5.3.Rekreacijske površine, sportska igrališta i ostali objekti**

**članak 42.**

Rekreacijske površine, sportska igrališta i objekti na njima, te površine i objekti koji su namijenjeni za druge javne priredbe moraju se održavati u urednom i ispravnom stanju.

Na površinama i objektima iz stavka 1. ovog članka moraju biti na vidnom mjestu istaknute odredbe o održavanju reda, čistoće, zaštite zelenila i sl.

Za urednost tih površina i ispravnost objekata brine se Grad ili fizičke i pravne osobe kojima je povjereno upravljanje na tim površinama, odnosno koji te površine koriste.

**Članak 43.**

**5.4.Prodaja robe izvan prodavaonica**

Pod prodajom robe izvan prodavaonica smatra se: prodaja robe s klupa izvan tržnice, u kioscima, iz automata, putem pokretnih prodavača i prigodna prodaja roba (u daljnjem tekstu: prodaja robe izvan prodavaonice).

Prodaja robe iz članka 1. može se vršiti na površinama javne namjene na kojima se građani okupljaju, zadržavaju ili prolaze, odnosno na površinama koje se vode

kao javne površine, a koje su Odlukom o prodaji robe izvan prodavaonica na području Grada Ivanić-Grada ( Službeni glasnik 04/2014 i 01/2015) određene za tu namjenu.

Prava i obveze iz Odluke o prodaji robe izvan prodavaonica na području Grada Ivanić-Grada primjenjuju se i na površine u vlasništvu ili posjedu pravnih i fizičkih osoba, samo ako su te površine određene navedenom Odlukom za tu namjenu.

Prodaju robe izvan prodavaonica mogu obavljati pravne i fizičke osobe koje su registrirane, odnosno imaju u skladu sa zakonom i drugim propisom odobrenje za obavljanje djelatnosti trgovine kao i prodaju proizvoda koji se prema posebnim propisima mogu prodavati na otvorenim prostorima.

Fizičke osobe koje se bave poljoprivrednom proizvodnjom mogu vlastite proizvode slobodno prodavati na otvorenim prostorima u skladu s posebnim propisima**.**

Prodaja robe izvan prodavaonice može se obavljati na lokacijama utvrđenim navedenom Odlukom uz odobrenje Grada Ivanić-Grada, odnosno Komunalnog centra Ivanić-Grad d.o.o.

1. **Spomenici, spomen ploče, skulpture i slični objekti**

**Članak 44.**

Na području Grada Ivanić-Grada na objekte, javne površine i druge prostore dopušteno je postavljati spomenike, spomen ploče, skulpture i slične predmete (nastavno: spomenici).

Za postavljanje i uklanjanje spomenika, potrebno je odobrenje Upravnog odjela, ako posebnim propisima nije drugačije određeno.

**Članak 45.**

Za postavljanje spomenika podnositelj Zahtjeva dužan je priložiti skicu, tehnički opis, oznaku lokacije i obrazloženje o potrebi postave predmeta.

Upravni odjel u postupku izdavanja odobrenja za postavljanje ili uklanjanje spomenika dužan je pribaviti suglasnost gradskog upravnog odjela nadležnog za društvene djelatnosti.

Pored navedenog potrebno je pribaviti i odobrenje nadležnog Konzervatorskog odjela, ukoliko se spomenici postavljaju, restauriraju ili uklanjaju u povijesno-urbanističkoj zaštićenoj cjelini ili na pojedinačnim spomenicima kulture.

**Članak 46.**

Kada se spomenik postavlja na objekt ili zemljište koji su vlasništvo druge fizičke ili pravne osobe, podnositelj zahtjeva dužan je pribaviti i suglasnost vlasnika, sukladno propisima o vlasništvu.

**Članak 47.**

Osobe na čiji je zahtjev spomenik postavljen, dužne su isti držati urednim i zaštititi ga od uništavanja, a ukoliko iste više ne postoje, održavanje ili eventualno uklanjanje preuzima Grad Ivanić-grad.

**Članak 48.**

Spomenici se moraju održavati urednima i zaštititi od uništavanja.

Spomenike se ne smije prljati, oštećivati, uništavati, ne smije se pisati ili crtati po njima, niti na drugi način nagrđivati njihov izgled.

# **III. ODRŽAVANJE ČISTOĆE I ČUVANJE JAVNIH POVRŠINA**

**1. Javne površine-općenito**

**Članak 49.**

Javne površine treba održavati tako da budu uredne i čiste, da su u funkciji za koju su namijenjene, a oprema i uređaji na njima moraju biti uredni, ispravni i u funkcionalnom stanju.

Ne smije se onečišćavati, oštećivati ili uništavati javne površine, objekte ili uređaje koje su na njima ili su njihov sastavni dio.

**Članak 50.**

Održavanje javnih površina obavlja pravna ili fizička osoba kojoj je Grad Ivanić-Grad povjerio održavanje javnih površina u skladu s programima koje donosi Gradsko vijeće.

U održavanju javnih površina na području Grada Ivanić-Grada dužni su sudjelovati i:

- korisnici javnih površina kada ih koriste temeljem posebnog odobrenja

- pravne ili fizičke osobe kojima je posebnim pravnim poslovima povjereno upravljanje dijelovima javnih površina (koncesije, ugovori o povjeravanju poslova i slično)

- vlasnici ili korisnici zemljišta i objekta uz javne površine i to u širini svog zemljišta/objekta.

Pravna ili fizička osoba koja obavlja djelatnost uz javne površine i zbog čije djelatnosti dolazi do onečišćenja javnih površina, dužna je onečišćene površine redovito čistiti.

**Članak 51.**

Vlasnici ili korisnici odnosno zakupci športskih i rekreacijskih objekata, zabavnih parkova ili igrališta, dužni su organizirati čišćenje javnih površina koje služe za pristup ili za postavu objekata, a nakon završetka priredbe ili vremena korištenja, korištenu površinu odmah očistiti.

Obvezu iz prethodnog stavka imaju i organizatori javnih skupova i priredbi te zakupci koji privremeno koriste javne površine.

**Članak 52.**

Na javne površine postavljaju se košare za otpatke.

Košare za otpatke postavlja i održava fizička ili pravna osoba koja obavlja komunalnu djelatnost održavanja čistoće, ako ovom Odlukom nije drugačije određeno.

Košare za otpatke postavljaju se i na drugim mjestima kad je njihovo postavljanje određeno ovom Odlukom ili drugim propisima.

**Članak 53.**

Mjesto za postavljanje košara za otpatke na prijedlog fizičke ili pravne osobe koja obavlja komunalnu djelatnost održavanja čistoće javnih površina određuje Upravni odjel.

**Članak 54.**

Košare za otpatke moraju biti izrađene od prikladnog materijala i estetski oblikovane.

Za postavljanje košara za odlaganje otpadaka mogu se upotrijebiti stupovi, zidovi kuća, ograde uz nogostupe, slobodno stojeća postolja i javne zelene površine.

Zabranjeno je postavljanje košara za otpatke na stupove na kojima se nalaze prometni znakovi, na drveće i jarbole za isticanje zastava, te na drugim mjestima na kojima bi nagrđivali izgled naselja, objekata ili bi ometale promet.

**Članak 55.**

Na javnim površinama nije dozvoljeno ostavljati bilo kakav otpad ili ih na druge načine onečišćivati, a osobito se zabranjuje:

1. bacanje ili ostavljanje izvan propisanih posuda: različitog otpada, papira, guma za žvakanje, opušaka, uginulih životinja, pepela ili vršenje drugih radnji koje onečišćuju javne površine
2. odlaganje raznog materijala, zemlje, šute, ogrjeva, željeza, lima i sl.
3. odlaganje glomaznog otpada i ambalaže
4. ostavljanje neregistriranih vozila, olupina, prikolica, plovila, radnih strojeva i dr.
5. ispuštanje ulja, kiseline, boje, otpadnih voda i gnojnica
6. popravak, servisiranje, pranje vozila ili obavljanje drugih obrtničkih radova
7. oštećivanje posuda za odlaganje komunalnog otpada
8. bacanje gorućih predmeta u posude za odlaganje komunalnog otpada
9. ostavljanje posuda za hranu, i hranjenje životinja
10. paljenje otpada, lišća i sl.
11. zagađivanje i bacanje otpada i otpadnih tvari na obalu, u rijeku, bajere ili druge vodene površine
12. svako onečišćavanje i umanjivanje funkcije slivnika i oborinskih kanala i
13. nenamjensko korištenje javnih površina.
14. kampirati

**Članak 56.**

Na javnim površinama (izuzev javnih prometnih površina) ispred svojih objekta u širini svoje parcele, vlasnici i korisnici dužni su uklanjati lišće, a posebice lišće, granje i drugo raslinje iz uličnih kanala za oborinsku odvodnju radi održavanja stalne funkcionalnosti.

Zabranjeno je zatrpavanje i zacjevljivanje otvorenog kanala za oborinsku odvodnju, ili izgradnja kolnog pristupa preko kanala za oborinsku odvodnju bez odobrenja upravnog tijela nadležnog za komunalne poslove.

Teren i odvodnju oborinskih voda sa i oko zemljišta i građevina (krovovi, oluci,

dvorišta) treba urediti na način da se onemogući otjecanje vode na štetu susjednog zemljišta ili javne površine.

Strogo je zabranjeno dozvoliti otjecanje oborinskih voda (iz dvorišta, oluka,

krovova) na nogostupe ili javne prometnice, a teren i odvodnju istih u tom slučaju potrebno je urediti na način da voda otječe u postojeće površinske jarke ili postojeći sustav odvodnje oborinskih voda.

**Članak 57.**

Za sve prokope i druge radove na javnim površinama, izvođač, odnosno investitor radova dužan je zatražiti odobrenje upravnog tijela nadležnog za komunalne poslove.

Rješenjem kojim se odobravaju prokopi i drugi radovi na javnim površinama, utvrdit će se uvjeti i vrijeme raskopavanja, mjere sigurnosti i zaštite raskopa, uvjeti saniranja javnih površina i slično.

**Članak 58.**

Prilikom izvođenja radova, investitori i izvođači radova dužni su poduzeti sve mjere zaštite javnih površina.

Nakon izvedenih radova, investitori i izvođači dužni su ukloniti s javnih površina sve materijale, opremu i predmete, a oštećenja na javnim površinama otkloniti o svom trošku u roku od 15 dana.

Ukoliko investitori i izvođači ne izvrše obveze iz ovog članka, čišćenje odnosno otklanjanje nedostataka obavit će po nalogu upravnog tijela nadležnog za komunalne poslove, druga osoba o trošku investitora i izvođača.

**1.1. Životinje na javnim površinama**

**Članak 59.**

Zabranjeno je dovoditi životinje  na prostore dječjih igrališta.

Nije dopušteno puštanje  životinja na javne površine osim onih koje su za tu namjenu određene i posebno označene. Vođenje pasa na javnu površinu dozvoljeno je  samo na povodcu i sa zaštitnom košarom.  Štenad i patuljaste pasmine pasa ne moraju imati zaštitnu košaru. Šetnja i zadržavanje pasa bez zaštitne košare i povodca dozvoljena je samo na javnim površinama koje su za tu namjenu određene i posebno označene.

Iznimno, kod određenih događanja (priredbe i slično) kao i u drugim opravdanim slučajevima,  na javnim površinama koje nisu za tu namjenu određene i posebno označene, kretanje  životinja je moguće  samo uz odobrenje upravnog tijela nadležnog za komunalne poslove.

**1.2. Konzumiranje alkoholnih pića**

**Članak 60.**

Na svim javnim površinama te u prolazima zgrada zabranjeno je konzumiranje alkoholnih pića, osim kada se javne površine, temeljem odobrenja upravnog tijela nadležnog za komunalne poslove, koriste kao terasa za pružanje ugostiteljskih usluga.

Iznimno, rješenjem kojim se odobrava korištenje javnih površina za organiziranje javnog okupljanja radi ostvarivanja gospodarskih, vjerskih, kulturnih, humanitarnih, športskih, zabavnih i drugih interesa, može se odrediti da je konzumiranje alkoholnih pića na tim javnim površinama dopušteno.

**2. Javno prometne površine**

**Članak 61.**

Javno prometne površine moraju se redovito čistiti i prati te otklanjati na njima uočena oštećenja i nedostatke.

Izvanredno održavanje čistoće javno prometnih površina odredit će se kada se zbog vremenskih nepogoda ili drugih prilika prekomjerno onečiste ili kada ih je iz bilo kojeg drugog razloga potrebno izvanredno očistiti.

Izvanredno održavanje čistoće javno prometnih površina određujeupravno tijelo nadležno za komunalne poslove.

Prometna signalizacija: vertikalna, horizontalna i svjetlosna, kao i druga oprema i uređaji moraju se redovito održavati u čistom i ispravnom stanju.

Ukrasna živica i drugo raslinje u tijelu prometnice i zoni raskrižja ne smiju biti viši od jednog metra.

**Članak 62.**

Bez odobrenja upravnog tijela nadležnog za komunalne poslove zabranjeno je ograđivanje javnih prometnih površina, postavljanje zapreka, pokretnih naprava, objekata i uređaja osim kada se obavljaju radovi na javnim prometnim površinama ili na površinama neposredno uz javne prometne površine.

**Članak 63.**

Zabranjeno je crtanje i pisanje na javnim prometnim površinama bez odobrenja upravnog tijela  nadležnog za komunalne poslove, osim iscrtavanja prometne signalizacije sukladno posebnim propisima.

**Članak 64.**

Zabranjeno je oštećivati ili uništavati postavljenu prometnu signalizaciju: vertikalnu, horizontalnu i svjetlosnu, kao i drugu opremu i uređaje na javnoj prometnoj površini.

Vozila koja sudjeluju u prometu ili izlaze na javnu prometnu površinu ne smiju je onečišćavati ispuštanjem ulja, nanošenjem blata, rasipanjem tekućeg i sipkog materijala, rasutog tereta i sl.

Ako vlasnici odnosno, korisnici vozila iz stavka 2.ovoga članka ne očiste na javnu prometnu površinu, onečišćenu ispuštanjem ulja, nanošenjem blata, rasipanjem tekućeg i sipkog materijala, rasutog tereta i sl, komunalni redar može odlučiti da se isto očisti putem treće strane, a na teret vlasnika ili korisnika vozila**.**

**3. Javne zelene površine**

**Članak 65.**

Pod održavanjem javnih zelenih površina podrazumijeva se osobito:

1. košenje trave
2. obnavljanje i rekonstrukcija zapuštenih zelenih površina
3. uklanjanje starih i bolesnih stabala i zamjena novim
4. uklanjanje otpalog granja, lišća i drugih otpadaka
5. održavanje posuda s ukrasnim biljem
6. održavanje pješačkih staza, naprava i opreme na javnim zelenim površinama
7. postavljanje zaštitnih ograda na mjestima uništavanja zelenih površina
8. održavanje dječjih igrališta
9. obnova uništenog i dotrajalog biljnog materijala
10. rezidba i oblikovanje stabala i grmlja
11. okopavanje bilja
12. zalijevanje zelenih površina i bilja u ljetnim mjesecima
13. preventivna djelovanje na sprječavanju biljnih bolesti, štetnika i slično
14. gnojidba i folijarno prihranjivanje bilja.

**Članak 66.**

Pravna ili fizička osoba koja upravlja ili gospodari športskim i rekreacijskim površinama, park šumama, grobljima, kupalištima i drugim površinama, dužna je organizirati pravilno korištenje tih površina, održavati red, čistoću i zelene površine unutar tih prostora.

Javne zelene površine ispred stambenih, poslovnih objekata te poljoprivrednih

zemljišta koje nisu obuhvaćene Programom održavanja javnih zelenih površina, dužni su održavati vlasnici ili korisnici objekata/zemljišta uz javne površine i to u širini svog zemljišta/objekta.

**Članak 67.**

U cilju ukrašavanja grada ili zaštite javnih površina, upravno tijelo nadležno za komunalne poslove može izdati odobrenje za postavljanje prikladnih posuda sa ukrasnim biljem.

Postavljene posude s ukrasnim biljem moraju se redovito održavati, saditi i zalijevati ukrasno bilje, a održava ih pravna ili fizička osoba koja je posude postavila.

Ukoliko se posude s ukrasnim biljem postavljene na javnim površinama ne održavaju u skladu s prethodnim stavkom, naredit će se njihovo uklanjanje.

**Članak 68.**

Bez odobrenja upravnog tijela nadležnog za komunalne poslove na javnim zelenim površinama ne smiju se obavljati bilo kakvi radovi, osim radova redovnog održavanja.

**Članak 69.**

**3.1. Održavanje javnih zelenih površina**

Na javnim zelenim površinama bez odobrenja nadležnog tijela zabranjuje se:

1. raskopavanje
2. izgradnja parkirališta i kolnih prilaza, odnosno prenamjena javnih zelenih površina
3. odlaganje građevinskog i drugog materijala, kontejnera, silosa, organizacija gradilišta i sl.
4. postavljanje bilo kakvih objekata, uređaja, pokretnih naprava, reklama i sl.
5. postavljanje električnih, telefonskih, toplinskih i drugih vodova
6. ograđivanje javnih zelenih površina
7. sadnja ili uklanjanje drveća i grmolikog bilja
8. kampiranje.

Izgradnja i rekonstrukcija kolnih prilaza, parkirališnih mjesta, pristupnih cesta i sl. dozvoljena je samo temeljem rješenja o suglasnosti za izgradnju odnosno rekonstrukciju upravnog tijela nadležnog za komunalne poslove.

**Članak 70.**

Radi očuvanja fonda stabala u gradu te zbog izrazitog ekološkog značenja sječa, orezivanje i sadnja stabala na javnim zelenim površinama, ako nisu obuhvaćene programom Gradskog vijeća o održavanju opreme i uređaja komunalne infrastrukture mogu se izvršiti samo uz odobrenje nadležnog upravnog odjela.

Rješenjem iz prethodnog stavka određuje se obveza i obujam zamjenske sadnje, biljna vrsta, lokacija i vrijeme zamjenske sadnje.

Ako zbog pomanjkanja prostora na istom mjestu zamjenska sadnja nije moguća, ona će se obaviti na najbližoj mogućoj lokaciji ili će se odrediti visina troškova zamjenske sadnje koju je podnositelj zahtjeva dužan uplatiti u korist Proračuna Grada Ivanić-Grada.

**3.2. Zaštita javnih zelenih površina**

**Članak 71.**

Radi zaštite javnih zelenih površina osobito se zabranjuje:

1. uništavanje travnjaka, iskopavanje i odnošenje zemlje
2. nasipavanje šute, šljunka i slično
3. ložiti vatru i potpaljivati stabla
4. puštati i napasati životinje
5. rezati grane i vrhove, sjeći i uklanjati drveće
6. skidati plodove s drveća i grmlja, kidati i brati cvijeće, kopati zemlju i otuđivati bilje
7. guliti koru, zasijecati, kidati, zabadati noževe i čavle u drveće te na drveće lijepiti plakate
8. uništavati ograde oko javnih zelenih površina i dječjih igrališta
9. voziti se biciklom, motorom, automobilom i drugim prometalima i radnim strojevima
10. izlagati slike, knjige, rabljene stvari, poljoprivredne i druge proizvode te postavljati predmete, naprave ili strojeve
11. prati osobna vozila, autobuse, teretna i priključna vozila, poljoprivredne strojeve
12. nenamjensko korištenje javnih zelenih površina
13. obavljati druge radnje koje oštećuju ili uništavaju javne zelene površine
14. špricanje javnih zelenih površina herbicidima i sličnim sredstvima

**3.3. Vozila na javnim zelenim, zemljanim i drugim sličnim površinama**

**Članak 72.**

Zabranjeno je zaustavljati ili parkirati vozila ili radne strojeve na javnim zelenim, zemljanim i drugim sličnim površinama koje nisu prometnim znakom za tu namjenu označene, osim vozila koja služe održavanju.

Vozila zaustavljena i parkirana suprotno zakonskim odredbama i odlukama Grada Ivanić-Grada mogu se premjestiti po nalogu policijskog službenika u skladu sa pozitivnim propisima Republike Hrvatske te premjestiti i blokirati po nalogu komunalnog odnosno prometnog redara.

Vozila zaustavljena i parkirana suprotno zakonskim odredbama i odlukama Grada Ivanić-Grada mogu se premjestiti i blokirati po nalogu komunalnog redara u sljedećim slučajevima:

- ukoliko su parkirana na javnoj zelenoj površini,

- ukoliko nemaju registarske tablice, a parkirani su na javnoj površini

- ukoliko je teretno vozilo parkirano na obilježenom mjestu predviđenom za vozila manjeg gabarita, odnosno za osobne automobile.

Vozila zaustavljena i parkirana na cesti suprotno zakonskim odredbama i odlukama Grada Ivanić-Grada mogu se premjestiti po nalogu prometnog redara,

sukladno Odluci o načinu i postupcima premještanja, blokiranja i čuvanja nepropisno zaustavljenih i parkiranih vozila na područuju Grada Ivanić-Grada ( Službeni glasnik 1/15)

**IV. KORIŠTENJE JAVNIH POVRŠINA**

**Članak 73.**

Javne površine kao i neizgrađeno građe­vinsko zemljište mogu se koristiti za postavljanje privremenih objekata, kao i za održavanje blagdanskih prigodnih i javnih manifestacija.

**Članak 74.**

Javne površine mogu se koristiti za postavljanje privremenih objekata.

Privremenim objektima u smislu ove Odluke smatraju se: kiosci, montažni objekti (građevinske skele, objekti za potrebe gradilišta, pozornice i sl.), pokretne radnje (ambulantna prodaja), uslužne i zabavne naprave (automat, hladnjak, vaga, peć za pečenje plodina, štandovi - klupe, stolovi stolice i suncobrani za ugostiteljske terase, cirkuski šatori i prijevozna sredstva s drugom opremom cirkusa, luna parkovi i oprema za ostale zabavne radnje i sl.), reklame i reklamni panoi (reklamne ploče, konstrukcije, reklamni uređaji, natpisi, transparenti, oglasni ormarići, reklamni stupovi i sl.), otvorena skladišta (odlaganje i prodaja građevinskog materijala, drva za ogrjev, automobila, poljoprivrednih strojeva i sl.)

Blagdanskom prigodnom i javnom manifestacijom smatra se svako događanje u kraćem vremenskom razdoblju koje može biti popraćeno ugostiteljskom, trgovačkom i zabavnom djelatnošću.

**Članak 75.**

Privremenim objektima ne smatraju se privremeno postavljeni objekti pravnih i fizičkih osoba koje obavljaju komunalne djelatnosti i naprave što ih te osobe koriste pri obavljanju radova iz svog djelokruga.

Javne površine privremeno se koriste na temelju rješenja nadženog upravnog odjela Grada Ivanić-Grada.

**Članak 76.**

Postavljanjem privremenih objekata ne smije se sprečavati ili otežavati korištenje zgrada ili drugih objekata i ugrožavati sigurnost prometa, te uništavati javne zelene površine.

Smještaj privremenih objekata u blizini križanja mora odgovarati uvjetima o sigurnosti prometa i svojim položajem ne smije smanjivati preglednost i odvijanje prometa.

**Članak 77.**

Privremeni objekti postavljaju se tako da svojim položajem i smještajem što bolje udovolje svrsi i namjeni za koju se postavljaju.

Privremeni objekti mogu se prema svojoj namjeni postavljati samo na onim mjestima na kojima se zbog toga neće stvarati suvišna buka, nečistoće ili ometati promet, te na onim mjestima na kojima se neće umanjiti estetski i opći izgled toga mjesta.

1. **Istovar, smještaj, utovar građevinskog mate­rijala i sl.**

**Članak 78.**

Za istovar, smještaj i utovar građevinskog mate­rijala, podizanje skela, polaganje tračnica, te popravka vanjskih dijelova zgrada i slične radove koji slu­že građevinskoj svrsi, mora se prvenstveno upotreb­ljavati vlastito zemljište.

U opravdanim slučajevima mogu se za potrebe iz stavka 1. ovog članka privremeno koristiti javne po­vršine ili neizgrađeno građevinsko zemljište.

Nadležni Upravni odjel izdaje odobrenje izvoditeljima, od­nosno investitorima za korištenje javnih površina iz stavka 2. ovog članka.

**Članak 79.**

Kod izvođenja radova naznačenih u članku 78. ove Odluke, zauzeti dio javne površine mora se ograditi urednom ogradom. Građevinski materijal mo­ra biti složen uredno i na način da ne sprečava otjecanje oborinske vode.

Za vrijeme obavljanja radova izvoditelj mora po­duzeti sve propisane i uobičajene mjere sigurnosti.

Za sigurnost radova odgovoran je izvoditelj rado­va.

Ako se gradnja iz bilo kojeg razloga na duže vri­jeme obustavi, Upravni odjel može odrediti da se uklone skele i drugi materijal s javne povr­šine.

**Članak 80.**

Korisnik odobrenja za zauzimanje javne površine i neizgrađenog građevinskog zemljišta za po­trebe gradnje dužan je najkasnije u roku od 24 sata po završetku radova obavijestiti Upravni odjel da mu zauzeta površina nije više potrebna.

Korisnik odobrenja dužan je javnu površinu koju je koristio vratiti u prvobitno stanje.

1. **Prekopi i bušenja javnih površina**

**Članak 81.**

Prekopi i bušenja javnih površina dozvoljeni su isključivo u svrhu priključenja, te popravka priključa­ka objekta na odgovarajuću komunalnu i drugu mrežu.

Prije vršenja radova navedenih u prethodnom stav­ku investitor ili izvođač je dužan pribaviti idejni projekt, te suglasnost distributera na izvedbu priključka na komunalnu i drugu infrastrukturu.

Odobrenje i uvjete za prekope i bušenje javnih površina izdaje nadležni Upravni odjel Grada Ivanić Grada, te obvezuje iz­vođača, odnosno nositelja odobrenja da isto sanira po završetku radova.

1. **Istovar ogrijevanog materijala, te piljenje i cijepanje drva**

**Članak 82.**

Za istovar ogrijevanog materijala, te za piljenje i cijepanje drva treba prvenstveno koristiti dvorišni prostor, odnosno vlastito zemljište. U slučaju potre­be može se koristiti javno-prometna površina samo za potrebe istovara, ali tako da se ona ne oštećuje i da se ne ometa promet.

Nadležni Upravni odjel može u pojedinim dijelovima grada ili u pojedinim ulicama potpuno zabraniti ili vremen­ski ograničiti vršenje radova iz stavka 1. ovog članka.

Drva, ugljen i slično moraju se ukloniti najkasnije do noći, a upotrijebljena površina mora se odmah očistiti od piljevine i drugih otpadaka.

Zabranjeno je piljenje i cijepanje drva i ugljena i drugih sličnih radova na javno-prometnim površinama.

**Članak 83.**

Utovar i istovar robe i materijala prvenstveno se obavlja u zgradama i na površinama koje nisu javne. U opravdanim slučajevima može se istovar i utovar izvršiti i na javno-prometnim površinama, ali pod uv­jetom da se ne oštećuju i onečišćuju javno-prometne površine.

Ako se izuzetno roba mora istovariti na samu jav­nu površinu tada se mora složiti tako da ne ometa promet i mora se odmah ukloniti.

**Članak 84.**

Postupak davanja u zakup i na korištenje javnih površina i neizgrađenog građevinskog zemljišta za postavu privremenih objekata uređen je Odlukom o raspolaganju nekretninama u vlasništvu Grada Ivanić-Grada (Službeni glasnik, broj 06/13).

**V. JAVNA USLUGA PRIKUPLJANJA MIJEŠANOG KOMUNALNOG OTPADA, BIORAZGRADIVOG KOMUNALNOG OTPADA I ODVOJENO PRIKUPLJANJE OTPADA**

**Članak 85.**

Miješanim komunalnim otpadom smatra se otpad iz kućanstva i otpad iz trgovina, industrije i ustanova koji je po svojstvima i sastavu sličan otpadu iz kućanstva, iz kojeg posebnim postupkom nisu izdvojeni pojedini materijali (kao što je papir, staklo i dr.) te je u katalogu otpada označen kao 20 03 01.

Biorazgradivim komunalnim otpadom smatra se otpad nastao u kućanstvu i otpad koji je po prirodi i sastavu sličan otpadu iz kućanstva, osim proizvodnog otpada i otpada iz poljoprivrede, šumarstva, a koji u svom sastavu sadrži biološki razgradiv otpad.

Odvojeno prikupljanje otpada je sakupljanje otpada na način da se otpad odvaja prema njegovoj vrsti i svojstvima (papir, metal, staklo, plastika i tekstil te krupni (glomazni) komunalni otpad) kako bi se olakšala obrada i sačuvala vrijedna svojstva otpada.

**Članak 86.**

Pod javnom uslugom prikupljanja miješanog komunalnog otpada i prikupljanja biorazgradivog komunalnog otpada podrazumijeva se prikupljanje tog otpada na cijelompodručju Grada Ivanić-Grada putem spremnika i plastičnih vreća za otpad od pojedinihkorisnika i prijevoz tog otpada na deponij otpada, odnosno do ovlaštene osobe za obradu tog otpada.

Odvojeno prikupljanje otpada osigurava se putem reciklažnog dvorišta i postavljanjem odgovarajućeg broja i vrste spremnika za odvojeno sakupljanje otpada na javnoj površini (zeleni otoci), te putem vreća za papir i karton i vreća za plastičnu i limenu ambalažu koje se dodjeljuju korisnicima usluge s područja grada i odvoze dva puta mjesečno, te putem posebnih kontejnera za stambene zgrade.

**Članak 87.**

Davatelj javne usluge prikupljanja miješanog komunalnog otpada i prikupljanja biorazgradivog komunalnog otpada na području Grada Ivanić-Grada, te odvojenog prikupljanja papira i kartona i plastične i limene ambalaže putem vreća za tu vrstu otpada kao i obavljanja poslova upravljanja reciklažnim dvorištem i prijevoza krupnog (glomaznog) komunalnog otpada po zahtjevu korisnika je Ivakop d.o.o. za komunalne usluge, Savska 50, Ivanić-Grad, trgovačko društvo kojem je suosnivač i suvlasnik Grad Ivanić-Grad.

**Članak 88.**

Korisnik usluge prikupljanja miješanog komunalnog otpada i prikupljanja biorazgradivog komunalnog otpada i obveznik plaćanja cijene te usluge sukladno važećem Cjeniku davatelja usluge je vlasnik nekretnine, odnosno vlasnik posebnog dijela nekretnine i korisnik nekretnine, odnosno posebnog dijela nekretnine kad je vlasnik nekretnine odnosno posebnog dijela nekretnine obvezu plaćanja ugovorom prenio na tog korisnika i o tome obavijestio davatelja usluge.

Sve fizičke i pravne osobe na području Grada Ivanić-Grada koje se smatraju korisnikom usluge u smislu stavka 1. ovog članka obavezne su koristiti javnu uslugu prikupljanja miješanog komunalnog otpada i prikupljanja biorazgradivog komunalnog otpada i davati takav otpad na odvoz, dok je davatelj javne usluge dužan organizirati i provoditi prikupljanje na cijelom području Grada Ivanić-Grada.

Eventualno ne davanje na odvoz miješanog komunalnog otpada i biorazgradivog komunalnog otpada ne oslobađa korisnika usluge od plaćanja cijene te javne usluge davatelju javne usluge, ako je davatelj javne usluge organizirao i omogućio korištenje usluge s tog područja.

**Članak 89.**

Miješani komunalni otpad i biorazgradivi komunalni otpad obavezno se odlaže isključivo u standardizirane i tipizirane posude – spremnike za otpad označene logotipom isporučitelja usluge zapremnine 80, 120 i 240 l i pored spremnika samo dodatno i u tipizirane doplatne vreće zapremnine 80 i 120 l te u kontejnere zapremnine 660 i 1100 l, a izuzetno za korisnike poslovnih prostora kojima se odvoz vrši na temelju poziva i u kontejnere zapremnine 5000 i 7000 l i kontejnere zapremnine preko 7000 l, kao i kontejnere preko 7000 l sa uređajem za sabijanje (preskontejneri).

Papir i karton te plastična i limena ambalaža odvajaju se na mjestu nastanka otpada u posebne vreće od PE folije s oznakom komponente otpada koja se u njih odvaja.

Papir i karton te plastična i limena ambalaža u stambenim zgradama odvaja se i odlaže u posebne kontejnere zapremnine 1100 l.

Papir, PVC ambalaža, Al/Fe ambalaža i staklo odvajaju se i prikupljaju i putem posebnih spremnika za odvojeno prikupljanje otpada postavljenih na uređenim i opremljenim zelenim otocima na području Grada Ivanić-Grada.

Pravne osobe i obrtnici dužni su osigurati zasebno odlaganje proizvodnog otpada koji nastaje obavljanjem njihove poslovne djelatnosti.

**Članak 90.**

Spremnici za otpad i vreće za otpad drže se u posebnim prostorima predviđenim za tu namjenu. Ako takvog prostora nema spremnici i vreće drže se u kućnim vežama, dvorištima i drugim prikladnim mjestima na način da ne smetaju upotrebi zajedničkih prolaza i prostorija te da se njihovim smještajem ne prouzrokuje širenje neugodnih mirisa. Spremnici za otpad moraju biti zatvoreni (spušten poklopac spremnika), a vreće za otpad moraju biti zavezane kako bi se onemogućilo ispadanje otpada i širenje neugodnih mirisa.

Prostor za smještaj spremnika i vreće za otpad dužni su održavati i čistiti vlasnici odnosno korisnici nekretnina.

Nije dozvoljeno držati spremnike i vreća za otpad uz pročelje objekata vidljivih s javnih prometnih površina.

**Članak 91.**

Korisnici usluge dužni su sakupljeni otpad iz svojih nekretnina redovito iznositi i pažljivo odlagati u spremnike i vreće za otpad.

U spremnike i vreće za otpad ne smije se odlagati opasni otpad, tekućine, žar, metalni otpad, auto gume te uginule životinje.

Korisnici usluge dužni su spremnike i vreće za otpad iznijeti na javnu površinu na dan predviđen za odvoz otpada tako da su dostupne davatelju usluge te su ih obavezni nakon odvoza ukloniti s javne površine.

Zabranjeno je svako prebiranje i prekapanje po otpadu u spremnicima i vrećama za otpad kao i odnošenje otpada.

**Članak 92.**

Radnici davatelja usluge koji prikupljaju otpad dužni su rukovati spremnicima i vrećama za otpad tako da se otpad ne prosipa, da se ne oštećuju spremnici i vreće za otpad kao i okolni objekti.

Radnici davatelja usluge dužni su ispražnjene spremnike za otpad vratiti na mjesto na javnoj površini gdje su bili izneseni.

Svako onečišćenje prouzročeno prikupljanjem otpada dužan je otkloniti davatelj usluge.

Davatelj usluge dužan je spremnike za otpad održavati čistim. Pranje spremnika za otpad vrši se najmanje dva puta godišnje.

**Članak 93.**

Način pružanja javnih usluga prikupljanja miješanog komunalnog otpada i prikupljanja biorazgradivog komunalnog otpada detaljnije će se propisati posebnom Odlukom koju donosi Gradsko vijeće Grada Ivanić-Grada.

Temeljem odredbe članka 30. st. 7. Zakona o održivom gospodarenju otpadom Odluka o pružanju javnih usluga prikupljanja miješanog komunalnog otpada i prikupljanja biorazgradivog komunalnog otpada sadrži:

- kriterij obračuna količine otpada,

- standardne veličine i druga bitna svojstva spremnika za sakupljanje otpada,

- najmanju učestalost odvoza otpada prema područjima,

- obračunska razdoblja kroz kalendarsku godinu,

- područje pružanja usluge,

- odredbe propisane uredbom iz članka 29. st. 10. Zakona o održivom gospodarenju otpadom,

- opće uvjete ugovora s korisnicima.

**VI. UKLANJANJE SNIJEGA I LEDA**

**Članak 94.**

Pravne i fizičke osobe, vlasnici stambenih i poslovnih, građevina, drugih građevina i građevinskog zemljišta uz javne prometne površine dužni su organizirati i uklanjati snijeg i led s javnih prometnih površina i krovova građevina neposredno uz javne prometne površine na način i u opsegu propisanim ovom Odlukom.

**Članak 95.**

Ćišćenje snijega i leda s ulica, trgova i nerazvrstanih cesta dužna je organizirati pravna osoba temeljem Ugovora o povjeravanju poslova putem zimske službe.

Ćišćenje snijega i leda s kolnika dionica razvrstanih cesta kroz grad dužno je organizirati JP Hrvatske ceste i Županijska uprava za ceste.

**Članak 96.**

Pravne ili fizičke osobe, vlasnici ili posjednici građevina, poslovnih prostora i građevinskog zemljišta uz javne prometne površine dužni su organizirati ili osobno obavljati uklanjanje snijega i leda s nogostupa razvrstanih i nerazvrstanih cesta u cijeloj dužini čestice zemljišta na kojoj se nalazi građevina koju koriste.

Uklanjanje snijega i leda mora se obavljati najmanje u širini od 2 m, osim ako nogostup nije uži od toga.

Nakon izvršenog uklanjanja snijega i leda nogostup je potrebno posipati solju, sipinom, piljevinom i sl.

Nije dozvoljeno čišćenje nogostupa tako da se snijeg i led odlažu na očišćeni kolnik i slivnike kanalizacije.

**Članak 97.**

Vlasnici i posjednici stanova u stambenim građevinama dužni su uklanjati snijeg i led s parkirališta koje koriste, sa spremnika za odlaganje otpada i oko njih kako bi se omogućio pristup vozilima za odvoz otpada.

**Članak 98.**

S uklanjanjem snijega mora se započeti odmah po početku padanja snijega i ako snijeg pada neprekidno, uklanjanje treba obavljati više puta dnevno tako da se održi sigurna prohodnost i promet.

Led s javnih prometnih površina mora se uklanjati ili posipavati čim nastane.

**Članak 99.**

Vlasnici i posjednici građevina koje su neposredno uz javnu prometnu površina čija krovišta su kosinom postavljena prema toj javnoj prometnoj površini, dužni

su osigurati uklanjanje snijega i leda s takvih krovova kad postoji opasnost odrona i ugrožavanja sigurnosti prolaza i prometa.

Vlasnici takvih građevina dužni su u slučaju takve opasnosti odmah na svakom kraju građevine postaviti letve ili slično, dužine 3 do 4 m, s vidljivim i čitkim znakom upozorenja »opasnost od odrona snijega i leda«.

Nije dozvoljeno uklanjanje takvih prepreka i upozorenja dok traje opasnost, njihovo oštećivanje i premještanje.

**Članak 100.**

Vlasnici građevina iz prethodnog članka dužni su na krovištima građevina postaviti snjegobrane radi zaštite prolaznika i odvijanja prometa na javnim prometnim površinama.

**Članak 101.**

Pravna ili fizička osoba, koja obavlja poslove uklanjanja snijega i leda s javnih prometnih površina, dužna je čistiti kanalizacijske slivnike od leda i snijega radi

omogućavanja otjecanja vode koja nastaje otapanjem snijega i leda.

**Članak 102.**

Za vrijeme padanja snijega, radi omogućavanja uklanjanja snijega zabranjeno je parkiranje vozila na kolnicima i nogostupima.

**VII. UKLANJANJE PROTUPRAVNO POSTAVLJENIH PREDMETA**

**Članak 103.**

Svi protupravno postavljeni predmeti i objekti na javnim površinama moraju se ukloniti.

Rješenje o uklanjanju, s rokom uklanjanja, donosi komunalno redarstvo. Ako vlasnik protupravno postavljenog predmeta sam ne ukloni predmet, uklonit će se na trošak vlasnika, uključujući troškove premještanja i skladištenja (čuvanja).

Uklonjene predmete vlasnici su dužni preuzeti u roku od 30 dana, uz podmirenje nastalih troškova premještanja i čuvanja, a u protivnom će se predmeti izložiti prodaji na javnom nadmetanju radi podmirenja troškova.

**VIII. UKLANJANJE ODBAČENOG OTPADA**

**Članak 104.**

Sprječavanje odbacivanja otpada te uklanjanje tako odbačenog otpada osigurava osoba koja obavlja poslove službe nadležne za komunalni red (u daljnjem tekstu: komunalni redar):

1. mjerama za sprječavanje nepropisnog odbacivanja otpada

2. mjerama za uklanjanje otpada odbačenog u okoliš.

Radi provedbe mjera iz stavka 1. točke 2. ovoga članka komunalni redar rješenjem naređuje vlasniku, odnosno posjedniku nekretnine, ako vlasnik nijepoznat, na kojem je nepropisno odložen otpad uklanjanje tog otpada, odnosno osobi koja sukladno posebnom propisu upravlja određenim područjem (dobrom), ako je otpad odložen na tom području (dobru).

Rješenjem iz stavka 2. ovoga članka određuje se: lokacija odbačenog otpada,

procijenjena količina otpada, obveznik uklanjanja otpada, te obveza uklanjanja otpada predajom ovlaštenoj osobi za gospodarenje tom vrstom otpada u roku koji ne može biti duži od 30 dana od dana zaprimanja rješenja.

Protiv rješenja iz stavka 2. ovoga članka može se izjaviti žalba nadležnom upravnom tijelu.

Istekom roka određenog rješenjem iz stavka 3. ovoga članka komunalni redar utvrđuje ispunjavanje obveze određene rješenjem. Ako komunalni redar utvrdi da obveza određena rješenjem iz stavka 3. ovoga članka nije izvršena, Grad Ivanić-Grad dužan je osigurati uklanjanje tog otpada predajom ovlaštenoj osobi za gospodarenje tom vrstom otpada.

Ako komunalni redar utvrdi postojanje opravdane sumnje da je opasni ili drugi otpad odbačen na nekretnini čiji vlasnik, odnosno posjednik nekretnine, odnosno osoba koja, sukladno posebnom propisu, upravlja određenim područjem (dobrom), ne dopušta pristup radi utvrđivanja činjeničnog stanja u vezi odbačenog otpada, komunalni redar ovlašten je zatražiti nalog suda i asistenciju djelatnika ministarstva nadležnog za unutarnje poslove radi pristupa na nekretninu u svrhu utvrđivanja činjenica.

Grad Ivanić-Grad ima pravo na naknadu troška uklanjanja otpada iz stavka 5. ovoga članka od vlasnika, odnosno posjednika nekretnine, ako vlasnik nije poznat, odnosno od osobe koja, sukladno posebnom propisu, upravlja određenim područjem (dobrom), na kojem se otpad nalazio.

**IX. SANITARNO – KOMUNALNE MJERE**

**1. Septičke i sabirne jame**

**Članak 105.**

Septičke i sabirne jame se grade i koriste samo tamo gdje ne postoji mogućnost priključenja građevine na uređaje za odvodnju otpadnih voda.

Septičke i sabirne jame se grade i s njima se postupa, sukladno posebnim propisima.

**2. Dezinfekcija, dezinsekcija i deratizacija**

**Članak 106.**

U svrhu zaštite zdravlja građana i stvaranja uvjeta za svakodnevni normalni život, obavlja se sustavna dezinfekcija, dezinsekcija i deratizacija javnih površina.

**Članak 107.**

Provedbu dezinfekcije, dezinsekcije i deratizacije, subjekte provedbe, način financiranja, vršenje stručnog nadzora, osnovne mjere sigurnosti i sankcije, propisuje Gradonačelnik posebnom odlukom.

**3. Držanje životinja**

**Članak 108.**

Na području naselja Ivanić Grad omeđenog ulicama: Sav­ska ulica od željezničke pruge do Ulice slobode, Uli­com slobode do Omladinske ulice, Omladinskom uli­com do Vukovarske, Vukovarskom ulicom do Ulice ruža, Ulicom ruža do Savske ulice, u

svim ulica­ma unutar toga zabranjeno je držanje svih životinja osim kućnih ljubimaca, te na području naselja Graberja Ivanićkog omeđenog ulicama Kriška, Šenoina, Naftaplinska, Teslina i Zagrebačka ulica od kućnog broja 12 do kućnog broja 56.

Na ostalom području Grada Ivanić-Grada i naselja Graberja Ivanićkog dozvo­ljeno je držanje svih životinja.

**Članak 109.**

Držatelji životinja dužni su se pridržavati uvjeta određenih propisima o zdravstvenoj zaštiti životinja i veterinarskoj djelatnosti, te Odlukom o držanju pasa i postupanju sa psima i mačkama lutalicama i neupisanim psima koju donosi Gradsko vijeće.

Držatelji životinja obavezni su:

1. držati životinje u prostorijama ili posebno ograđenim prostorima odgovarajuće uređenim za svo­ju namjenu, koji se moraju redovito čistiti i održa­vati,
2. osigurati da se neugodni mirisi, te buka ne šire u okolicu,
3. osigurati uvjete za očuvanje i unapređenje ljudskog okoliša,

—postupati sa otpadnim animalnim tvarima tako da se ne ugrozi zdravlje ljudi i životinja.

**Članak 110.**

Komunalno redarstvo može rješenjem zabraniti držanje domaćih životinja na područjima gdje je to dopušteno, ako se ne provode higijensko-sanitarne, tehničke i druge mjere i tako nanosi šteta okolnim stanarima ili narušava izgled naselja.

Ako se životinje drže u zabranjenoj zoni, komunalno redarstvo će izdati rješenje o uklanjanju s rokom izvršenja.

1. **Način postupanja s napuštenim i izgubljenim životinjama**

**Članak 111.**

Napuštene i izgubljene životinje hvataju djelatnici higijenskog servisa/ skloništa za životinje sukladno propisima o dobrobiti životinja (Zakon o zaštiti životinja NN 135/06, 37/13 i 125/13) i smještaju u higijenski servis/sklonište za životinje.

**Članak 112.**

Posjednik izgubljene životinje dužan je njezin nastanak prijaviti skloništu za životinje u roku od 3 dana.

Nalaznik napuštene ili izgubljene životinje dužan je o njezinom nalasku obavijestiti sklonište za životinje.

Sklonište za životinje mora osigurati skupljanje napuštenih i izgubljenih životinja smještenim u higijenski servis/sklonište za životinje, a ako se odmah ne može utvrditi njihov vlasnik i njihov smještaj.

Postupanje s napuštenim i izgubljenim životinjama smještenim u higijenski servis/ sklonište za životinje propisano je Zakonom o zaštiti životinja, te Pravilnikom o uvjetima kojima moraju udovoljavati skloništa za životinje i higijenski servisi ( NN 110/04, 121/04 i 29/05).

**Članak 113.**

Troškove hvatanja i smještaja životinja i nad njima provedenih veterinarskih mjera snosi posjednik.

Troškove hvatanja i smještaja životinja i nad njima provedenih veterinarskih mjera nepoznatih posjednika snosi Grad Ivanić-Grad.

**Članak 114.**

Ugovorom zaključenim između Grada Ivanić-Grada i pravne ili fizičke osobe koja obavlja djelatnost u skloništu za životinje/higijenskom servisu, reguliraju se međusobni odnosi i visina naknade za obavljene usluge iz članka 113. i 113.st.2.Odluke.

**X. NADZOR NAD PROVOĐENJEM KOMUNALNAG REDA**

**Članak 115.**

Nadzor nad provedbom komunalnog reda propisanog ovom odlukom, obavlja komunalno redarstvo i policijski službenici.

Poslove komunalnog redarstva obavljaju komunalni redari.

Komunalni redari moraju pri obavljanju poslova i zadataka imati posebnu odoru, iskaznicu i posebne oznake na odori.

Oblik, sadržaj i način izdavanja iskaznica, izgled odore i oznaka na njoj, utvrđuje Gradonačelnik.

**Članak 116.**

Fizičke i pravne osobe dužne su komunalnom redaru omogućiti nesmetano obavljanje nadzora - pristup do prostorija, objekata, zemljišta, naprava i uređaja - dati osobne podatke i pružiti druge potrebne obavijesti o predmetima uredovanja.

Ako komunalni redar u svom radu naiđe na otpor, može zatražiti pomoć nadležne policijske postaje.

**Članak 117.**

U obavljanju nadzora komunalni redar ovlašten je:

1.      upozoriti i opomenuti te rješenjem narediti fizičkim ili pravnim osobama radnje u svrhu održavanja komunalnog reda

2.      narediti uklanjanje protupravno postavljenih predmeta, pokretnih naprava, reklama i sl., te premještanje vozila parkiranog na javnoj zelenoj i javnoj prometnoj površini koja nije određena za tu namjenu

3. zabraniti obavljanje radova

4. zabraniti upotrebu komunalnih objekata, uređaja i naprava, ukoliko postoje nedostatci, sve dok se ne otklone

5.      narediti vraćanje javne površine u prvobitno stanje

6.      izreći novčanu (mandatnu) kaznu

7. naplatiti novčanu kaznu na mjestu počinjenja prekršaja

8.      izdati obvezni prekršajni nalog sukladno Prekršajnom zakonu

9.      predložiti pokretanje prekršajnog postupka.

**Članak 118.**

Ukoliko je pravna ili fizička osoba postupila po usmenom upozorenju komunalnog redara, a nije nastala nikakva šteta niti troškovi, ne će se određivati mjera niti mandatno kažnjavanje, odnosno izdati prekršajni nalog.

Protiv fizičke ili pravne osobe koja je platila novčanu kaznu na mjestu počinjenja neće se izdati prekršajni nalog.

Protiv rješenja komunalnog redara može se izjaviti žalba u roku od 8 dana od dana primitka rješenja, koja ne odgađa izvršenje rješenja.

**Članak 119.**

Svu štetu učinjenu na javnoj površini, objektu i uređaju što je na njoj ili je njen sastavni dio, počinitelj je dužan popraviti povratom u prvobitno stanje ili, ako to nije moguće, nadoknaditi štetu, o čemu će komunalni redar donijeti rješenje.

Ukoliko počinitelj ne plati naknadu za štetu, provest će se odgovarajući sudski postupak.

**Obvezni prekršajni nalog**

**Članak 120.**

Kada se utvrdi da je počinjen prekršaj propisan ovom odlukom, komunalni redar izdat će obvezni prekršajni nalog počinitelju prekršaja, sukladno Prekršajnom zakonu.

U obveznom prekršajnom nalogu, počinitelju će se uz novčanu kaznu izreći i troškovi  utvrđivanja prekršaja i izdavanja obveznog prekršajnog naloga u iznosu od 100,00 kuna.

**XI. KAZNENE ODREDBE**

**Članak 121.**

Novčanom kaznom u iznosu od 2.000,00 kn do 10.000,00 kn kaznit će se za prekršaj pravna osoba, a iznosom od 500,00 kn do 1.000,00 kn fizička osoba i odgovorna osoba u pravnoj osobi :

- ako vlasnik zgrade nije nabavio i postavio kućni broj (članak 12.)

- ako vanjski dijelovi zgrade nisu uredni i čisti i nisu popravljena oštećenja; ako uništava pročelja zgrade, po njima piše poruke, crta, šara i slično (članak 13.)

- ako napuštenu, devastiranu i ruševnu zgradu ili građevinu ne ukloni ili na odgovarajući način ne ogradi ( čl.14. i 15.)

- ako izvede ogradu uz javnu površinu od bodljikave žice ili šiljaka; ako ogradu i živicu uz javnu površinu ne drži urednima (članak 16.)

- ako uredno ne održava dvorište, vrtove, voćnjake, zelene površine ili drugo zemljište oko zgrade, kao i neizgrađeno zemljište uz javnu površinu; ako drveće i živice uz javno-prometnu površinu zaklanjaju preglednost i sigurnost prometa ili rastom ugrožavaju okolne objekte, a sve radi neodržavanja, te ako ne uništava i ne iskorijeni korove prije cvatnje (članak 17.)

- ako bez odobrenja na javnu površinu postavi reklamu, reklamnu konstrukciju, reklamnu ploču, jarbol za zastavu, transparent ili drugi prigodni natpis (članak 18.)

- ako predmeti u izlogu nisu izloženi uredno i čisto (članak 19.)

- ako redovito ne čisti stakla i ormariće na izlozima (članak 20.)

- ako plakate, oglase i slične obavijesti postavi na mjestima koja nisu za to određena i odobrena i ako ih ne ukloni u određenom roku (članak 21. i 22.)

- ako ne ukloni kvar na svjetlećoj natpisnoj ploči u određenom roku i ako ne ukloni neispravnu svjetleću reklamnu ploču (članak 24.)

- ako ne ukloni natpisnu ploču u roku 15 dana od prestanka obavljanja djelatnosti ili preseljenja (članak 25.)

- ako oštećuje i uništava rasvjetna tijela i stupove javne rasvjete (članak 26.)

**-**ako komunalne objekte, komunalnu i urbanu opremu i uređaje ne održavaju ( članak 30.)

- ako komunalne objekte, komunalnu i urbanu opremu i uređaje oštećuju, premještaju ili koriste protivno njihovoj namjeni ( članak 31.)

-hidrante za pranje javnih površina i protupožarne hidrante ne održavaju (članak 32.)

-ako onemogućuje pristup protupožarnim hidrantima, otećuje ili neovlašteno koristi hidrante ili oštećuje,skida ili prekriva natpisne ploče za oznaku hidranta ( članak 32.)

- ako javne telefonske govornice i poštanske sandučiće ne održavaju u ispravnom stanju ( članak 34.)

-ako ne osigura pravilno korištenje tržnog prostora, ispravnost I čistoću opreme ili uređaja na otvorenoj tržnici ( članak 36.)

-ako izlaže ili prodaje robu, rabljene stvari, poljoprivredne, prehrambene i druge proizvode izvan prostora tržnica, bez odobrenja pravne osobe koja obavlja komunalnu djelatnost tržnice ( članak 39.)

-ako kolodvorske zgrade, otvorene čekaonice, sanitarne uređaje i prostore ispred čakaonica ne održavaju urednim i ispravnim ( članak 40.)

- ako stajališta javnog gradskog prometa ne održava urednim I ispravnim ( članak 40.)

- ako parkira autobus na mjestima koja nisu posebno označena za tu namjenu ( članak 40.)

- ako na javnim parkiralištima ostavlja teretna i priključna vozila, autobuse, radne I poljoprivredne strojeve ( članak 41.)

-ako postavi spomenik, spomen ploču, skulpturu i slični objekt bez odobrenja nadležnog upravnog odjela ( članak 44.)

-ako oštećuje, uništava, crta, piše ili na drugi način nagrđuje njihov izgled ( članak 48.)

-ako ne dovedu javne površine u čisto i uredno stanje ( članak 50.)

- ako postave košare za otpatke na stupove na kojima se nalaze prometni znakovi, električni stupovi, drveće i stupove na kojima se nalaze zastave, te na drugim mjestima na kojima bi nagrđivali izgled naselja, objekata ili bi ometale promet (članak 54),

-ako na javnim površinama odlaže ili baca bilo kakav otpad ili ih na druge načine onećišćuje;ako baca ili ostavlja izvan propisanih posuda: različite otpade, papir, gume za žvakanje, opuške, uginule životinje, pepel ili vrši druge radnje koje onečišćuju javne površine; odlaže razni materijal, zemlju šutu, ogrjev, željezo, lim i sl., odlaže glomazni otpad i ambalažu, ostavlja neregistrirana vozila, olupine, prikolica, plovila, radnih strojeva i dr., ispušta ulje, kiseline, boje, otpadne vode i gnojnice ; popravlja, servisira, pere vozila ili obavlja druge obrtničke radove, oštećuje posude za odlaganje komunalnog otpada, baca goruće predmete u posude za odlaganje komunalnog otpada ; ostavlja posude za hranu, i hranjenje životinja ; pali otpad, lišće i sl. ; zagađuje i baca otpad i otpadne tvari na obalu, u rijeku, bajere ili druge vodene površine; onečišćuje i umanjuje funkciju slivnika i oborinskih kanala; nenamjensko koristi javne površine; kampira (članak 55.)

- ako krši odredbe članka 56. Odluke

- ako za sve prokope i druge radove na javnim površinama, izvođač, odnosno investitor radova ne zatraži odobrenje upravnog tijela nadležnog za komunalne poslove ( članak 57.)

- ako prilikom izvođenja radova, investitori i izvođači radova nisu poduzeli sve mjere zaštite javnih površina ( članak 58.)

-ako krši odedbe članka 60.

- ako prometnu signalizaciju: vertikalna, horizontalna i svjetlosna, kao i drugu opremu i uređaje ne održava redovito u čistom i ispravnom stanju ( članak 61.)

-ako oštećuje ili uništava postavljenu prometnu signalizaciju: vertikalnu, horizontalnu i svjetlosnu, kao i drugu opremu i uređaje na javnoj prometnoj površini ( članak 64.), te krši odredbe čl.64.st.2.

-ako krši odredbe iz članka 69.

- ako postupa mimo odredbi čl.71.

- ako krši odredbe iz članka 72.Odluke

- ako privremeni objekt i okoliš ne drži urednim i ispravnim ( članak 76.)

-ako bez odobrenja koristi javne površine ili neizgrađeno građevno zemljište za istovar, smještaj ili utovar građevinskog materijala, podizanje skela, popravak vanjskih dijelova zgrada ili druge slične građevinske radove, (članak 78.)

- ako postupi protivno odredbama članka 79. ove Odluke,

- ako započne prekope i bušenja javnih površina bez odobrenja (članak 81.)

- ako postupi protivno odredbi članka 81.st.2.

- ako pili i cijepa drva i druge slične radove na javno-prometnim površinama ( članak 82.)

-ako postupi protivno odredbama članka 83. ove Odluke

- ako ne koristi javnu uslugu prikupljanja otpada i ne daje otpad na odvoz davatelju javne usluge ( članak 88.st.2.)

-ako ne očiste javne površine uz nogostupe od snijega, odnosno ako ih ne posipaju solju, piljevinom ili sl. ( članak 94.)

-ako krše odrebe iz članka 99.odluke

- ako u području gdje nije izgrađena kanalizacija, vlasnik objekta nije izgradio septičku jamu ili vodonepropusnu betonsku zahodsku jamu, a sanitarno-fekalne otpadne vode ispušta u odvodne jarke oborinskih voda uz javne površine; ako vlasnik septičke jame ne organizira čišćenje jame radi čega dolazi do preljevanja i onečišćenja okoline ili učini drugu radnju protivnu članku 105. ove Odluke,

- ako drži životinje (osim kućnih ljubimaca) u dijelu naselja Ivanić Grad u kojem je to zabranjeno (članak 108),

- ako suprotno uvjetima iz članka 109. drži životinje

**XII. PRIJELAZNE I ZAVRŠNE ODREDBE**

**Članak 121.**

Stupanjem na snagu ove Odluke prestaje važiti Odluka o komunalnom redu Grada Ivanić Grada (Službeni glasnik, broj 03/2005)

**Članak 122.**

Ova Odluka stupa na snagu osam dana od dana objave u Službenom glasniku Grada Ivanić Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o komunalnom redu |
| **PRAVNI TEMELJ:** | članak 16. Zakona o komunalnom gospodarstvu ("Narodne novine" br. 36/95., 109/95., 21/96., 70/97., 128/99., 57/00., 129/00., 59/01., 26/03.- pročišćeni tekst, 82/04., 110/04., 178/04., 38/09.,79/09.,153/09., 49/11., 84/11., 90/11.,144/12., 94/13., 153/13 i 147/14 ) i članak 35. Statuta Grada Ivanić-Grada (Službeni glasnik Grada Ivanić-Grada broj 02/14) |
| **STRUČNA OBRADA:** | Upravni odjel za financije, gospodarstvo, komunalno gospodarstvo i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Odredbom članka 16. Zakona o komunalnom gospodarstvu propisano je kako u cilju pobližeg uređenja odnosa u komunalnom gospodarstvu, predstavničko tijelo jedinice lokalne samouprave obvezno je donijeti odluku o komunalnom redu i mjere za njegovo provođenje.

Odlukom o komunalnom redu propisuju se naročito odredbe o:

- uređenju naselja

- održavanje čistoće i čuvanje javnih površina

- korištenje javnih površina

- javna usluga prikupljanja miješanog komunalnog otpada, biorazgradivog komunalnog otpada i odvojeno prikupljanje otpada

- uklanjanje snijega i leda

- uklanjanje protupravno postavljenih predmeta

- uklanjanje odbačenog otpada

- sanitarno-komunalne mjere

- nadzor na provođenjem Odluke i kazne za prekršitelje

Komunalni red propisan navedenom odlukom obvezuje sve pravne i fizičke osobe, ako zakonom i drugim propisima nije drugačije određeno.

Mjerama za provođenje komunalnog reda smatraju se mjere propisane zakonom, navedenom Odlukom i drugim propisima kojima je cilj uspostavljanje što cjelovitijeg komunalnog reda.

Komunalni red provodi odnosno nadzire provođenje za djelatnosti povjerene pravnim ili fizičkim osobama Upravni za financije, gospodarstvo, komunalne djelatnosti i prostorno planiranje Grada Ivanić-grada (u daljnjem tekstu: Upravni odjel).

Stupanjem na snagu ove Odluke, prestaje važiti Odluka o komunalnom redu Grada Ivanić-Grada (Službeni glasnik, broj 03/2005).

Predlaže se Gradskom vijeću Grada Ivanić-Grada da usvoji ovu Odluku.